Luis Mariano Lirika Elkarteak ez dio hutsik egingo urteroko zarzuelaren hitzorduari – Irunero\nLuis Mariano Lirika Elkarteak “El huésped del Sevillano” zarzuela eskainiko du ekainaren 27an Amaia antzokian. Pandemiaren ondorioz iazko hitzordua bertan behera utzi ostean, hiriko jaien harira zarzuelarekin duen hitzorduari eutsi nahi zaio. Angel Pazos elkarteko eszena-zuzendariak ekainaren amaieran antzeztuko den obraren xehetasunak azaldu ditu.\nZarzuela Amaia kultur zentrora itzuliko da ekainean?\nBai, elkarte lirikoa sorreratik, lehen bi edo hiru urteak kenduta, Irungo jaietarako zarzuela bat antolatu izan dugu urtero. Hasieratik gure helburua ikusle irundarrei lan ezagunak eskaintzea izan da, besaulkietatik abestien zatitxoak abesteko aukera izan zezaten. Jardunaldia jaietako egitarauaren barnean txertatuta dago. Zarzuelak dibertigarriak eta entretenigarriak dira eta Irungo jaietarako jarduera aproposa izan zitekeela pentsatu genuen.\nJoan den urtean zarzuela jaietako egitarauan mantentzea ezinezkoa izan zen, ezta?\n2020. urtean 50 urte bete ziren Luis Marianoren heriotzatik eta ideia opereta bat antolatzea zen. Ekainean egitea ezinezkoa izan zenez, azkenean abuztuaren 13an egin genuen, Luis Marianoren jaiotzaren urteurrena aprobetxatuz. Izan ere, iazko urtean Irungo jaien inguruan antolatu zen ekintza bakarrenetako bat izan zen. Abuztuan, ordea, jendeak ikuskizunaz gozatu zuen.\nZailagoa da pandemia baten erdian zarzuela emanaldi bat antolatzea?\nOrain zarzuela bat edo beste edozein emanaldi antolatzea konplikatuagoa da. Gure emanaldiak urte bateko tartearekin antolatzen ditugu aurrekontuak kalkulatzeko. Lehen kalkulu horietan aurtengo ekainean antzokiaren edukiera osorik erabiltzeko aukera izango genuela pentsatu genuen, hala ere, besaulkien erdia soilik betetzeko aukera izango dugu. Hortaz, neurri horrek kalte ekonomiko handia eragingo digu, sarreren salmentaren bitartez diru gehiago lortzea espero genuelako. Abesbatzak, berriz, musukoarekin abestu beharko du. Orain arte egindako beste emanaldietan horrelaxe egin dugu. Gure jarduera iaz, abuztuan, berreskuratu genuen eta ordutik ez dugu pandemiarekin loturiko ustekaberik izan, beraz, neurri egokiak hartu ditugula dirudi. Gure jarduera berriro etetea saihesteko, nahiago duug segurtasun neurriak hartzea.\nEkainean “El huésped del Sevillano” lana antzeztuko da. Zein izan da lana aukeratzeko arrazoia?\nBeste gauza batzuen artean, orain arteko 18 denboraldietan ez dugulako zarzuela lanik errepikatu. Zarzuela ospetsuenak egin ditugu eta ikusleei lan asko ezagutzeko aukera eskaini diegu. Geroz eta zailagoa zaigu orain arte egin ez dugu lan bat aurkitzea. Zarzuela asko idatzi diren arren, ezagunenak 20 edo 25 izango dira. Lehen ekitaldian, “Fiel espada triunfadora” abesti ospetsua nabarmentzen da. Zarzuela arin bat da eta kasu honetan, ostalaria Miguel de Cervantes da, zarzuela guztien ohiko korapiloa Toledoko ostatu batean ikusten duena. Titulu ospetsu erakargarria da, egiteko genuen horietako bat. Noizbait antzezlanen bat errepikatu beharko dugu.\nObra abesti ezagunez osatuta egoteak publikoa erakartzen laguntzen du?\nBai, orain arte egindako zarzuela gehienetan sarrera guztiak edo ia guztiak saltzea lortu dugu. Urtero emanaldi bakarra eskaintzen dugu eta aurten, gainera, edukiera erdira murriztuta izango dugu. Alde horretatik, sarrerak azkar saltzen ari direla uste dut. Harpidedunak dauzkagunez, leihatilara soilik 150 sarrera atera ahalko ditugu. Alde horretatik, gure publiko fidelari esker sarrera guztiak salduko direla uste dugu.\nNola moldatzen zarete Irunera maila altuko artistak ekartzeko?\nOperen kasuan ez, baina zarzueletarako Jose Antonio Irastorzarekin lan egiten dugu, generoan esperientzia handia duela aprobetxatzeko. Bere ekarpena oso lagungarria da aktoreak eta abeslariak aukeratzeko unean. Kalitate egiaztatuta duten bakarlariekin lan egitea gustatzen zaigu, hori bai, Ainhoa Arteta edo Plácido Domingo bezalako abeslari ezagunik gabe.\nNon lor daitezke emanaldira sarrerak?\nBeti bezala sarrerak Colon pasealekuko turismo bulegoan edo sarreren salmentarako udal webgunean eros daitezke. Gure bazkideentzako sarrerek 25 euroko prezioa dute, publiko orokorrak 32 euroren truke eskuratu ahalko ditu eta gazteentzako sarrerak 5 eurotan mantendu ditugu. Prezio erakargarri hori esker gero eta gehiago dira gure emanaldietara hurbiltzen diren 30 urtetik beherako gazteak.\nPandemiaren eraginez elkartearen ohiko jarduera asko aldatu da?\nElkartearen egunerokotasunean eragin gutxi izan du, gure bulegotik lan egiten jarraitzen dugulako. Emanaldiak antolatzeko orduan, lana apur bat zaildu zaigu. Izan ere, artisten bidaiak kontu handiz antolatu behar ditugu, indarrean dauden arau guztiak errespetatzeko. Ikusleen artean eserleku bateko hutsunea egongo da. Gure helburu nagusia emanaldiak edonola salbatzea da, buruhausteen gainetik kulturak aurrera egin dezan.\nZein beste emanaldi eskainiko ditu Luis Mariano Lirika Elkarteak urtea amaitu aurretik?\n2021. urtea amaitu aurretik beste bi ikuskizun eskainiko ditugu. Batetik, elkarteko presidente izandako José Luis Barrios omentzeko emanaldi bat antolatuko dugu. Horretarako, urriaren 2an “Un réquiem alemán” emanaldia eskainiko dugu, Ametsa abesbatza, gure abesbatza eta gure orkestraren arteko elkarlanari esker. Barrios kultura alemaniarraren zaletu amorratua zenez, uste dugu egin diezaiokegun omenaldi onena izango dela. Azaro erdialdean, berriz, Mozarten Don Giovanni operaren txanda izango da. Opera hori 2009. urtean egin genuen, baina aurten formatu ezberdin batean prestatu dugu. Esandako moduan, tituluak ez errepikatzeko ahalegin berezia egiten dugun arren, batzuetan saihestezina da, ikusleen eskakizunak erantzun ahal izateko. Gainera, astearte askotan zine operak antolatzen ditugu, munduko antzoki famatuenetako operak ikusteko. Urtea amaitu aurretik bi ikuskizun antolatzea falta bazaigu ere, jada 2022. urterako prestatzen ari gara. Are gehiago, 2023. urterako zenbait ideia dauzkagu, elkartearen 20. urteurrena ospatzeko\nPosted in ElkarrizketaTagged Amaia Kultur, irun, irunero, Lirika Elkartea, Luis Mariano, Zarzuela


Euskerabili: EZ NAIZ MILIKA, TORPEA BAIZIK\nEZ NAIZ MILIKA, TORPEA BAIZIK\nJan denetarik jaten dut. Ez naiz oso milika jateko. Osasuntsua bada, edozer jaten dut. Baina, sukaldeari alergia diot. Hurbiltzen naizen guztietan, badago atzera botatzen nauen botere bereziren bat, ez dakit, baina sartu ezinik ibiltzen naiz. Botere berezi hori dela kausa edo beste kausa baten boterea dela eta, ez dakit ezta arrautza frijitu bat frijitzen ere. Entsaladak eta bokatak dira nire dieta osatzen duten platerak.\nNoizbait patata tortilla bat egiten saiatu naiz, hau puntako txefeek prestatzen dituzten artelanetako bat izango balitz bezala, baina horretan ere alergia, kale. Tortillari buelta ematerakoan, tzast!!!\nBehin sukaldaritza ikastaro batean eman nuen izena, hori bakarrik eman nuen, klasea ez nuen inoiz zapaldu. Gero, Argiñano ospetsu horrekin pasatu nituen goiz batzuk telebista aurrean, tarte onak pasatu nituen, baina plater onik egin barik.\nOrain “Masterchef “ ikusten dut ia zer edo zer ikasten dudan, baina umeentzako saioa ikusita ere, ez naiz inoiz ezer egiteko kapaz izango.\nEta zuek, zer? Nola moldatzen zarete sukaldean? Horrelako programarik ikusten duzue? Zer iritzi duzue horien inguruan?\nEgilea: EUSKERABILI EUSKAL ordua: 21:31\nPozik nago aste honetako gaiarekin, sukaldea asko gustatzen zait eta.\nEz da nire lana, baina aspaldiko eta gazteagoa nintzenean pentsatu nuen sukaldaria izatea. Bukaeran ez nuen aukeratu, baina sukaldera zaletu nintzen.\nBai, sukaldea asko gustatzen zait, baina ez telebistako sukalde hau hain modernua, tradizionala baizik. Adibidez David de Jorge asko gustatzen zait. Beste programak Master Chief bezala, gustatzen zait ere, baina gutxiago.\nDaukadan arazo bakarra sukaltzeko, denbora gutxi daukadala da. Lanarekin, alabekin, euskararekin…baina nire etxean chief ofiziala naiz, eta igandean gauza gozoak egiten dizkiet nire familiari.\nNire ustez sukaldea modu polita da beste pertsonak atsegin izateko, eta gaur egun balio handia dauka. Norbaitekin ondo geratzeko janari ona egin ahal duzu eta primeran geratzen zara. Lagun batek patata arrautzopila kojonuda egiten du, eta gainera ni bezala Euskaltegian ikasten duenez, noizean behin tortilla ekartzen du klasera eta horren ondorioz egun hori festa da. Aprobetxatu dut une hau Elenari eskerrak emateko bere tortillagatik. Badakit irakurtzen duela blogga.\nBeste aldetik sukaldaria izango banintz, uste dut ona izango nintzatekela. Zihur nago, baina konformatzen zaletasuna izatearekin.\nBueno lagunok, ez dakit zer esan gehiago. Laster arte.\nBa... zer esan ahal dut, desatre hutsa naiz sukaldean!! Nahiz eta 18 urterekin nire gurasoen etxetik joan nintzela, oraindik 41 urterekin ez naiz gai janari dezente prestatzeko...ez daukat pazientziarik, haibeste denbora pasatu sukaldean, gero bost minutuan jateko!!\nOrokorrean nirekin bizitzen zirenek janaria egiten zuten eta nik platerrak garbitzen nituen, baina orain zailagoa da, nire familia daukat eta ezin dut inori "engainatzea" , bakarrik nire senarrarari, baina ez dago beti etxean eta orduan ez naiz libratzen...kasu horretan, janari simpleak egiten ditut , konplikaziorik gabe!\nBaina nahiz eta sukaldaritza ez gustatzea, jatea izugarri gustatzen zait! Nire bizitzaren esaldia da, nire amaren janaria jango dut, nire semeak janaria prestatzea ikasi arte!!\nEta bitartean, aurrez prestatutako janariekin konponduko naiz!!\nAgur guztioi eta on egin!!!\nNik ez naiz txarto moldatzen sukaldean. Behin errezeta edukiz nire eskuetan denetarik egiten saiatzen naiz eta, behintzat, gaur arte ez dut kexarik jaso. Nire gustuko platerrak postreak dira, adibidez bizkotxoa, tartak, hojaldrea... baina baita ere enpanadak, pizzak, oiloa, untxia, pureak eta abar egin ditut.\nPrintzipioz ondo moldatzen naiz sukaldean, ez nago primeran baina ezta txarto ere. Esan beharra daukat sukaldaritza ez dela nire izugarrizko gogoa, ezta egunero aritzen naizela sukaldean. Noiz behinka janaria egitea gustatzen zait, baina ez da nire "etxeko lan" maiteena.\nNoizean behin ikusten dudan saioa Chicoterena da, "Pesadilla en la cocina" izena duen saioa. Asko gustatzen zait eta denbora daukadanean eta telebistan botatzen dutenean ikusten dut. Ah ze nolako jabeak dauden, pasada bat da, axolagabekoak, oihuak ematen dituztenak... Horrela ezin da eraman taberna bat. Bestalde, ez dut uste justu telebistan botatzen duten bezala izango dela arazoa, arazoa handitzen dutela uste dut saioa hobeagoa izateko. Entretenimendu moduan asko gustatzen zait.\nFidel B2. 18-20\nAste honetako gaia izugarri gustatzen zait. Jatea ez ezik, janaria prestatzea ere gustatzen zait, nahiz eta orain arte ez dudan asko praktikatu, agian denboraren ezagatik edo beti beste pertsona ni baino prestago zegoelako hau egiteko.\nTxikitan kutxa bat neukan beteta sukaldaritzako errezetekin. Behin, niri galdetu gabe, nire amak paper hauek guztiak irtera ematea erabaki zuen. Berarekin haserretu nintzen, eta momentu horretatik ilusio pixka bat galdu nuen.\nNire ohi mutil-laguna sukaldaria zen (eta da), eta hori dela eta sukaldea berea zen eta ni poz-pozik jaten nuen berak prestatutakoa. Nire oraingo mutil-lagunari asko gustatzen zaio janaria prestatzea eta oso ondo egiten du. Hau esanda, bistan dago nire kideak ondo jan behar duela eta sukaldaritza-zale izatea beharrezkoa dela.\nPasaden urtean bi sukaldaritza kurtso egin nituen, bata profesionalegia izan zen eta bestea, ordea, arruntagoa izan zen eta horixe zen bilaktzen ari nintzena.\nOrain, denbora gehiagorekin, gero eta janari gehiago prestatzen dut eta hau egiteak bakea ematen dit. Nire ustez, gogo zein denbora edukitzea beharrezkoa da hau ondo egiteko.\nAurrerago esandakoarekin lotuta, gaur distilak prestatu ditut, baina, nire ustez, presaka joateagatik ez daude beste egunetan bezala.\nNormalean eguneroko janaria prestatzen dut. Presio-eltzea asmaketa handia da eta edozein gauza egiteko erabiltzen dut. Orain badago ere programatu ahal duzun elektriko bat. Janaria errazak prestatzen ditut lehenengo eta bigarreneko plater bezalakoak baina ez dakit postreak egiten. Ez zait inporta baina zerbait egin nahiko nuke.\nOrain, jende prestatuta telebistan agertzen da. Master Chef programetan ikusi ahal da. Ez zaizkit gustatzen programa mota horiek. Oso konpetitiboak izan ahal dira eta ez deritzot lehiaketa horri. Argiñanok sukaldaritzaren mundua jakinarazi zuen munduari eta truko batzuk erakatsi zituen hasi zenean. Orain uste dut gauza berberak errepikatzen dituela.\nGaia hau interesgarria iruditzen zait janaria prestatzea asko gustatzen zaidalako eta denbora daukadanean eta etxean bakarrik nagoenean janaria prestatzen dut.\nEgia da etxean ez naizela sukaldari onena nire ama sukaldean hobe delako ni baino baina etxean bakarrik geratzen banaiz ez daukat arazorik jateko. Gainera, plater bat telebistan ikusten badut eta atentzioa ematen badit egiten saiatzen naiz baina normalean platerrak ez zaizkit geratzen telebistakoak bezain onak.\nSukaldaritzako saioen artean gehien gustatzen zaidana Master chef saioa da plater onak eta zailak prestatzen dituztelako eta gainera, saioa aurreratzen den neurrian, gero eta lehia gehiago dago parte-hartzaileen artean eta lehia honek saioari erakargarria egiten diola uste dut bestela saioa aspergarria izango litzateke.\nAste honetako gaiari buruz hitz egitea gustatzen zait, prestatzea izugarri gustatzen zait eta. Nahiz eta nik berandu prestatzen hasi, Londresen bizi nintzenean,beharragatik egin nuen eta, nik neuk laster nekien gustatzen zitzaidala.\nLondresen heldu nintzenean, “ Espagetis a la Carbonara” bakarrik prestatzen nekienez, hilabete osoan “Espagetis a la Carbonara” jaten egon nintzen . Orduan, ezin nuenez jarraitu horrela, guztien gainetik nire osasunerako, ikastea erabaki nuen. Hasieran txarto egin arren, ez zitzaidan axola, normala zelako. Gainera ziur nengoen janari horiek denborarekin oso ondo prestatuko nituela. Horrela izan zen. Noski, gustatzen zitzaidan janaria prestatzen ikasten nuen. Esate baterako, dilistak, zopa, patata tortilla, makarroiak, besteak beste. Zenbat eta gehiago prestatu, orduan eta, hobeto prestatzen nuen. Izan ere, Londresen nire lagun minari ez zitzaionez prestatzea gustatzen, nire janaria jatea izugarri gustatzen zitzaion.\nGaur egun, bazkari berriak ikasi ditut, zorionez nire ahizpa sukaldari on bat da eta.\nNire ustez, sukaldari on bat izateko pazientzia eta lasaitasuna garrantzitsua da, bestela, edozein janari oso txarto aterako da.\nNire kasuan, nire janariak oso goxoak ateratzen zaizkit, bi kualitateak betetzen ditudalako. Hobeto prestatzen dudan janaria patata tortilla da. Ez badidazue esaten dudana sinesten, nire euskaltegiko ikaskideei galdetu ahal diezue. Jai batera patata tortilla eramaten dudanean, beti izugarri gustatzen zaiela esaten didate.\nTelebistako lehiaketei buruz, noizean behin ”Master Chef”ikusten dut lehiakideek egiten dutena ikusgarria dirudit eta. Egia esan, nahiz eta nik ikustea gustatu,ez nintzateke inoiz joango lehiaketa horietara tentsio gehiegi dagoelako.\nAmaitu baino lehen Unai eskerrik asko zure hitzengatik, zure bloga irakurri dut eta asko gustatu zait. Mila esker laguna.\nBeno, ez dakit zer gehiago esan , espero zuei nire iritzia gustatzea.\nAste honetako gaiari buruz hitz egitea gustatzen zait, prestatzea izugarri gustatzen zait eta. Nahiz eta nik berandu prestatzen hasi, Londresen bizi nintzenean, beharragatik egin nuen eta, nik neuk laster nekien gustatzen zitzaidala.\nLondresen heldu nintzenean, “ Espagetis a la Carbonara” bakarrik prestatzen nekienez, hilabete osoan “Espagetis a la Carbonara” jaten egon nintzen . Orduan, ezin nuenez jarraitu horrela, guztien gainetik nire osasunerako, ikastea erabaki nuen. Hasieran txarto egin arren, ez zitzaidan axola, normala zelako. Gainera ziur nengoen janari horiek denborarekin oso ondo prestatuko nituela. Horrela izan zen. Noski, gustatzen zitzaidan janaria prestatzen ikasten nuen. Esate baterako, dilistak, zopa, patata tortilla, makarroiak besteak beste. Zenbat eta gehiago prestatu, orduan eta, hobeto prestatzen nuen. Izan ere, Londresen nire lagun minari ez zitzaionez prestatzea gustatzen, nire janaria jatea izugarri gustatzen zitzaion.\nNire ustez, sukaldari on bat izateko pazientzia eta lasaitasuna garrantzitsua da, bestela, edozein janari oso txarto aterako da. Nire kasuan, nire janariak oso goxoak ateratzen zaizkit, bi kualitateak betetzen ditudalako. Hobeto prestatzen dudan janaria patata tortilla da. Ez badidazue esaten dudana sinesten, nire euskaltegiko ikaskideei galdetu ahal diezue. Jai batera patata tortilla eramaten dudanean, beti izugarri gustatzen zaiela esaten didate.\nTelebistako lehiaketei buruz,noizean behin ”Master Chef”ikusten dut lehiakideek egiten dutena ikusgarria dirudit eta. Egia esan, nahiz eta nik ikustea gustatu,ez nintzateke inoiz joango lehiaketa horietara tentsio gehiegi dagoelako.\nHelena 8-10 B2 Idoia\nBarkatu, lehen ahaztu zait nire datuak idaztea. Agur\nBeti ez ditut saioak "Masterchef" bezala ikusten, suposatzen dut lehiakideen arabera gustatzen zaidala ikustea ala ez. Nire ustez, pertsona hauek ez dira hasiberriak, orduan haien eboluzio handiagoa da. Nahiz eta "Masterchef Celebrity" bere irabazleak\ninoiz ez janaria prestatu. Azkenean, lehiaketaren barruan janaria egiten irakasten diete, halaber teknika berriak erabil ditzakete. Egun osoa janaria prestatzen baduzu, traketsa ere izanez, zer edo zer ikasi behar duzu. Beste gauza ezberdina bat da sukaldari sortzailea izatea. Hartarako ezaugarri bereziak izan behar dituzte.\nHorrez gain, ondo dirudit saio hauek, batek daki!, baina agian pertsona batzuk janaria prestatzera animatzen dira eta hobea dena, ia-beti ez bazkaltzea ogitarteko "tristea".\nAmaitzeko, lagun askok janaria prestatzea atsegin dute, batez ere, gozogintza egitea, baina ez da nire kasua. Janaria prestatzen dudanean praktikoa naizela aitortzen dut eta amaitzerakoan pentsatzen dut eta bihar zer prestatuko dut? Argi daukat ez zaidala biziki gustatzen.\nBihar arte, ondo izan!


Jaiotzetik heriotzara doan denborako poemak\nJoxantonio Ormazabal ::Ilunorduak eta argilaurdenak\nJoxantonio Ormazabalek eskarmentu handia du haurrentzako idazlanak sortzen. Ilunorduak eta argilaurdenak poema bilduma, ordea, hamabi urtetik aurrerako irakurleei zuzendu die. Olerkien bidez osatutako etxeak tristura eta itxaropena eskaintzen dizkie barrura sartzera ausartzen den edonori. Izan ere, han baitaude, gelaz gela, edo atalez atal nahi bada, bizitzaren ezaugarri nagusiak, aurkezpen moduko olerki txiki banarekin lagundurik. Munduaren igarkizuna bezala –Ur eta lur/ gazi eta gozo/ gose eta ase/ jaio eta hil,/ urezko/ lurrezko/ bizilekua–, heriotzarena –Etortzen direnak/ joan bai/ joaten direnak/ etorri ez–; edota maitasunaren igarkizuna bezala –Eguzki disdiratsua/ hodeirik ez denean,/ edo ezkutuko eguzki/ argi-emailea/ egun hodeitsuetan–, umorearen igarkizuna –Arimako eguraldia./Izan daiteke iraunkorra,/ izan daiteke aldakorra–, tristurarena –Laino itxia/ poz mehea/ eta ezin aurkitu/ ilusioaren bidea– eta ilusioarena –Goizero-goizero/ bideari ekitea/eta ez etsitzea./ Bizipoza du sinonimo–. Hau da, gizaki baten jaiotzetik heriotzara doan denborako sentimenduak: Ordu gozoak/ ordu garratzak/ denetik du bizitzak/. Baina gaur tori loreak/ eta utzi arantzak.\nÂ«Bizitzari eta neure buruari begiratu diot poemotanÂ»\nNorentzat dira zure azken poemok?\nUrte pare bateko lana dago liburuan, eta oraingo honetan ez diot gehiegi begiratu norentzat ari nintzen idazten. Ipuinak idatzi izan ditudanean, gehienak, ia denak behintzat, haurrentzat ziren eta idazterakoan haurrak izan ditut buruan: halako adinekoari gustatuko ote zaio, ulertuko ote du eta abar. Honetan ez, honetan etorri zaidana idatzi dut. Konturatu naiz, bai, poema batzuk helduentzat zirela –Juan Kruz Igerabidek asko lagundu dit horretan, aukeraketa egiteko garaian aholkulari bezala; eta hark ere esan zidan, poema pare batengatik: “Hau helduentzat bai, baina haurrentzat...”– eta bat edo bi kendu egin ditut, baina gehienak hor daude, eta nik uste dut hamabi urtekoentzat –jada ez dira hain haurrak ere– egokiak izan daitezkeela.\nZein izan da buruan zenuen gaia?\nBizitzari eta neure buruari begiratu diot gehienbat. Eta hiru zutabe ikusi ditut: ikusten duzuna, mundua; barruan sentitzen duzuna; eta irakurtzen duzuna. Aspaldian irakurtzen dudanak –berdin da poesia baldin bada, prosa edo egunkari bateko zutabea– hausnarrarazi egiten dit eta poemetarako haziak ematen dizkit.\nAlde grafikoari ere garrantzia eman diozu, ez da hala?\nBai. Elena Odriozolak ilustratu dit liburua, eta nik uste dut marrazkiak oso politak eta esanguratsuak direla. Zuhaitzak daude, eta zuhaitz horietan nik bizia ikusten dut. Konturatu naiz zuhaitz horien adarrak luzatzen-luzatzen-luzatzen doazela hil egiten diren arte; eta orduan beste zuhaitz bat hasten


Gabon Gauerako hiru egun falta diren arren, Olentzero lanean hasi da jada munduko euskal etxeetan (argazkiak)\nSydneyen udara da eta Olentzerok bero galanta pasa zuen bere neguko arropekin (argazkia SydneyEE)\nMunduko bazter batetik bestera dabil egunotan Olentzero, Europako, Ipar eta Hego Amerikako eta Australiako hainbat euskal etxeetako haurren deiari erantzunez. Euskal Herritik urrun hazi arren, haur hauen gurasoek Olentzero ezagutzeko aukera eman nahi diete eta ilusio bereziarekin prestatzen dituzte Gabonetako festak euskal etxeetan. Murtzian (Espainia), Londresen (Ingalaterran), Sydneyn (Australia), Washingtonen (AEB) zein Mar del Platan (Argentinan) neska-mutilek emozio, nerbio eta zoramen berarekin bizi izan dute Olentzeroren etorrera.\nDonostia-San Sebastian. Munduko hainbat euskal etxeetatik Olentzeroren bisitaren berri ari gara jasotzen Gabon Gaua heldu aurretik ere pertsonaia mitologikoak sobera lan egin duenaren seinale. Argentinatik, Mar del Platako Denak Bat Euskal Etxetik, adibidez, abenduaren 4ean egin zuten jaieko argazkia bidali digute: Olentzero opariak banatzen elkarteko umeen artean. Euskal Etxeak Euskararen Astearen barruan ospatu zituen Olentzeroren festa eta urte bukaerako jaia. Horren ostean, hego hemisferioko euskal elkarte asko bezala, udako oporretaz gozatzen ari dira Mar del Platako euskaldunak.\n[Artaburu Euskaltzale Elkarteak antolatu zuen Euskararen Astean egin zen Olentzeroren jaia Mar del Platan (argazkia MardelPlataEE)]\nArgentinako uda utzi eta Londreseko negu gorrian ere ibili da Olentzero. London Basque Society elkarteak abenduaren 11an egin zuen Gabonetako jaia eta lagun koadrila polita bildu zen Oxford House egoitzako aretoa nagusira. Bertan bazkari goxoa egin ostean Olentzerok opariak banatu zituen elkarteko txikien artean eta ondoren musika eta kantuan aritu ziren Londreseko euskaldunak. Bazkariarekin batera 'XXI. mendeko euskaldunak' izeneko erakusketa inauguratu zuten elkarteko Oxford Gallery aretoan. Eta badakigu Londreseko euskaldunak erakusketaren bigarren zatiko izarrak izango direla (datozen egunetan emango dugu honen berri).\n[Londresen, Oxford Houseko areto nagusian bazkaltzen Olentzeroren bisitaren zain (argazkia LondresEE)]\nEgun berean Washingtonen ere ospatu zen Olentzero jaia, eta AEBetako hiriburuko euskaldunek urtero bezala bazkaria egin zuten eta seme-alabek ikazkinaren bisita jaso zuten. Elkarteko Jurdana Izagirrek azaldu digunez, umeek Olentzerori abestu zioten lehenik eta gero, nerbio eta algara artean agertu zenean, opariak jaso eta berarekin hitz egiteko aukera izan zuten.\n[Olentzero opariak banatzen Washingtoneko Euskal Etxeko umeen artean (argazkia WashingtonEE)]\nSydneyn, Australian, ere ibili zen Olentzero. Abenduaren 12an Sydneyko euskaldunek urtero legez Gabonetako piknika egin zuten Centennial Park-en, Australiako uda giroaz gozatzeko, eta bertan agertu zen Olentzero. Umeen artean opariak banatu ostean trikitixaren musikarekin dantzan eta kantuan aritu ziren elkarteko haur eta kideak.\n[Sydneyko Centennial Park-en trikitixa eta guzti egin zioten ongi etorria Olentzerori (argazkia SydneyEE)]\nAzkenik, Murtziako Euskal Etxetik ere, Espainiatik, heldu zaigu Olentzeroren bisitaren berri. Euskal elkarteak abenduaren 19an egin zuen bere Gabonetako afaria, babarrun jana, eta bertan agertu zen Olentzero, txikien artean opariak banatzeko.\n[Umeek adina gozatu zuen Murtziako Olentzerok opariak banatzen (argazkia MurtziaEE)]\nOlentzero eta Txanogorritxu bildu ziren Buenos Aireseko Iparraldeko Euskal Etxearen Gabon jaira\nUmeen kantuek deituta, Olentzero goiztiar heldu da Boiseko Euskal Etxera (ikus bideoa)\nGabonak zoriontzeko euskal postal birtual ugari eskaintzen ditu sareak; aukera ezazu zeurea!\nOlentzero bisitari urtero legez Buenos Airesko Iparraldeko EEan, berari buruzko antzezpen batean aritzeko\nMar del Platako Euskal Etxeko txikiek Olentzerori gutuna idatziz ospatu zuten Euskararen Eguna\nMunduko hainbat euskal etxetan ibili da aurten ere opariak banatzen Olentzero, Argentinan, Mexikon, AEBetan...\nOlentzero ikusgai Medellineko Gabonetako argiztapenean, Antioquiako Euskal Ikasketa Zentruaren laguntzarekn


2013ko XI. Juan San Martin beka: Kazetaritza. Orain arteko irabazleak eta argitaratutako lanak — Eibarko Kultura Ondarea - Egoibarra.eus\n2013ko XI. Juan San Martin beka: Kazetaritza. Orain arteko irabazleak eta argitaratutako lanak\nJuan San Martin Bekaren 2013ko edizioak Kazetaritza izango du ikergai eta langai. Eskaerak eta gainerako agiriak Eibarko udalean aurkezteko epea 2013ko irailaren 2tik urriaren 11ra bitartean izango da\n2004ko JSM beka irabazi zuen lana\n2013ko Juan San Martin beka: Kazetaritza\nKazetaritza du ikergai aurtengo edizioak. Eskaerak eta gainerako agiriak Eibarko udalean aurkezteko epea 2013ko irailaren 2tik urriaren 11ra bitartean izango da. Deialdiaren datu guztiak Gipuzkoako Aldizkari Ofizialean daude argitaratuta.\nEskabide-orria Pegoran (Eibarko udalak Herritarren Zerbitzurako bulegoa) eta udalaren webgunean dago eskuragai. Eskaera-orriarekin batera, espediente akademikoa, kurrikuluna, titulazioa eta merituen egiaztagiriak ekarri behar dira. Lantaldeak izanez gero, partaide guztienak.\nDokumentu horiekin batera gaiaren azalpena eta proiektua ekarri behar dira ahalik eta zehatzen; proiektua gehienez 15 orrialdekoa izango da.\nEuskal deiturategia: patronimia. (ISBN: 84-8438-039-4; 2003)\nArgumentu isilen tipologiatik orotariko teoriara (Argumentu isilak eta hizkuntza aldakortasuna. ISBN: 978-84-8438-329-1 ; 2010)\nEuskal Herriaren eraikuntza gerra ostean: Eibarko herriaren berreraikuntza\nMendi literatura: narratiba biografikoaren azterketa konparatiboa\nJuan San Martinen biografia gure webgunean dago ikusgai.


Txukotka penintsula - Wikipedia, entziklopedia askea.\nTxukotka penintsula edo Txuktxien penintsula (errusieraz: Чукотский полуостров), Siberia, Errusia eta Asiako ipar-ekialderengo lurraldea da. Geografikoki, Ipar Amerikako Seward penintsularen aurrean dago, eta bien artean Bering itsasartea dago. Administrazioari dagokionez, Txukotka barrutikoa da Txuktxien penintsula.\nGulf of Anadyr (en)\nTxuktxien penintsularen kokapena Siberian\nTxuktxien penintsularen kokapena\nTxuktxi penintsularen iparraldera Txuktxien itsasoa dago; hegoaldera, Bering itsasoa; ekialdera, Beringeko itsasartea. Gehieneko luzera, hego-ekialdetik ipar-mendebaldera, 960 km-koa da; istmoa 500 km zabal da.\nPenintsulako ekialdeko muturrean Dezhniov lurmuturra dago, Uelen ondoan: Asiako ekialdeko muturra da.\nBertako txuktxi herria bizi da penintsulan, beste etnia batzuekin batera: Siberiako yupik-ak, sireniki eskimalak, koryak-ak, txuvanoak, even-ak (lamutak), yukaghir-ak eta kolono errusiarrak.\nJarduera ekonomiko nagusia meatzaritza da: zinka, urrea eta ikatza ustiatzen dute. Ehiza (elur-oreinak bereziki), arrantza eta turismoa ere garrantzitsuak dira.\n1648. urtean Semion Dezhniov eta Fedot Alekseiev Popov buru ziren espedizio bat joan zen lurralde hartara: hamar aste behar izan zituzten penintsula osoa ontziz inguratzeko. Orduan aurkitu zuten Asia eta Alaska ez daudela lurrez lotuta.\n↑ 159. araua. Euskaltzaindia (Noiz kontsultatua: 2013-7-10).\nAzken aldaketa 14 abuztua 2021(e)an, 10:45(e)tan\nOrriaren azken aldaketa: 14 abuztua 2021, 10:45.


Bidai Luzeena￼ | Dibulitoon\nWinnipeg Itxaropenaren Itsasontzia\nHerensugeak, Haritzaren Bihotza\nAita, Zonbi bat naiz\nJolastu esta ikasi Elkanorekin\nYOKO oporretan gida turistikoa\nAPP errealitate birtuala elkano lehen mundu bira\nElkano APP Tribial\nTribial Basajaun eus\nIraupena 78 minutu\nZuzendaria Manuel H. Martín\nProduktorea La Claqueta PC, La Cruda Realidad, 28F La película AIE, Dibulitoon Studio, Radiotelevisión EspUrteala, SPi (Portugal)\nGidoia Manuel H. Martín eta Antonio Fernández-Torres\nMusika Pedro Marques\n“Pertsona batek imajina dezakeen guztia, beste batzuek egia bihur dezakete”. Jules Verne esaldi honen egileak ere ez zuen imajinatzen bere istorio zoragarrietako batean agertzen zen Ilargira bidaia egia bihurtuko zenik.\n2019an, Ilargira egindako bidaiaren 50. urteurrena ospatu zen. Espazioko abentura eta ametsa egia bihurtu dira, espazioa ezagutzeko muga berria zeharkatzea. Ilargira egindako bidaia giza eta teknologiako erronkarik handiena izan zen … baina benetan hala al da?\nMunduak Ilargira egindako bidaiaren berrogeita hamar urteak ospatu dituenean, Errenazimentuko erronka tekniko handienaren V. Mendeurrena hasi da: Magallanes eta Elkanoren munduari buruzko lehen itzulia, 1519an hasi eta 1522an amaitu zen abentura. Gertaera paregabea Espainiako Gobernuak “interes publiko kultural bereziko gertaera” dela uste duen V. Mendeurrena dela eta, nazio zein nazioarte mailan.\nIruditzea zaila egiten zaigun arren, itsasoan barrena munduan zehar egindako lehen bidaia horren eta espazioko abenturaren artean puntu komun izugarriak daude: ametsak, sakrifizioak, abentura … eta, batez ere, gizakiak muga berri batera egindako bidaia, gehiago urrunago, sakonago.\n“Bidai luzeena”, orainetik, iraganeko eta etorkizuneko gakoak bilatzen ditu, historialarien eta zientzialarien arteko elkarrizketa eskaintzea istorio bakarra eta zirraragarria kontatzeko. Ikusizko estilo berezia izango duen film dokumentala, istorio interesgarri eta dokumentatu baten bidez, benetako eszenatokien filmaketa eta elkarrizketak artxiboko irudiekin eta animaziozko eszena ikusgarriekin konbinatuz.


Gaurtik martitzenera luzatuko dira Inauteriak Oñatin - Oñati - Goiena.eus\nGaurtik martitzenera luzatuko dira Inauteriak Oñatin\nOihana Elortza 2016-02-05 08:42\n2014ko Inauterietan dantzan Olakua auzoan\nBihar 212 lagun ibiliko dira kalez kale dantzan eta antzezten eta martitzenean pailazoak eta DJ festa egongo da ume eta gaztetxoendako.\nModu batera edo bestera eta batek edo besteak antolatuta, baina Inauteri jaiak gaurtik martitzenera bitartean ospatuko dira Oñatin. Bihar, zapatua, izango da ekitaldi jendetsu eta herrikoienetako bat. Oñatiko Inauteriak taldeak antolatuta, 212 lagun ibiliko dira kalez kale Aratusteak ospatzen. "Horietatik 22 musikariak dira, 23 pertsonaiak antzeztuko dituzte eta gainerako denak dantzan ibiliko diren herritarrak dira", zehaztu du taldeko kide den Arkaitz Bengoak.\nAurreko urteetan bezala, 11:30ean elkartuko dira Olakua auzoko jolas gunean eta 14:00ak arte kalejiran ibiliko dira, tarteka geldiuneak eginez. "Gelditzen garen tokietan antzezpena egingo dute pertsonaiek, eta bizpahiru dantza dantzariek", argitu du Bengoak. Arratsaldeko saioa 17:30ean hasiko dute Zubikoa paretik eta 20:00etan egingo dute, Foruen plazan, eguneko azken ekitaldia.\nDomekan, Luzaideko dantzak egingo dituzte herriko kaleetan, 18:30ean, Oñatz dantza taldekoek.\nPatxin eta Potxin\nMaretitzenean, berriz, ohi bezala pailazoak egongo dira Zubikoan eta kalean, berriz, elkartasun txokolatada, txorimaloak eta DJ festa. Ikastetxeek ere euren Inaturiak prestatu dituzte. Gaur Txatxiku ikastolan eta Urgain-Errekalden ospatuko dituzte eta martitzenean, Elkar Hezin.


Pasealeku Berria (Donostia) - Wikipedia, entziklopedia askea.\nPasealeku Berria (Donostia)\nPasealeku Berria: Santa Klara uhartea, Kontxako badia eta Igeldo mendiaren ikuspegia.\nKoordenatuak: 43° 19′ 38.13″ N, 1° 59′ 20.51″ W / 43.3272583°N,1.9890306°W / 43.3272583; -1.9890306Koordenatuak: 43° 19′ 38.13″ N, 1° 59′ 20.51″ W / 43.3272583°N,1.9890306°W / 43.3272583; -1.9890306\nPasealeku Berria Gipuzkoako Donostiako itsas pasealekua da, Urumea ibaiko bokaletik, Urgull mendia iparretik inguratuz, Donostiako kaira heltzen dena. Salamanka pasealekua eta San Juan kalearen elkargunean hasi, Zuloaga plazaren parean, eta Jacques Cousteau plazan amaitzen da, Donostiako Aquariumaren jatetxearen parean. 1916-1919 bitartean eraiki zen.\nOinezkoek eta txirrindulariek maiz ibiltzen duten pasealekua da, Kantauri Itsasoko ikuspegiak alde batetik eta Urgull mendiko magalak bestetik, hiritik gertu naturaz gozatzeko aukera eskaintzen dutelako. Ibilbidean zehar Gipuzkoako Argazkilari Elkartearen egoitza, Jorge Oteizaren Eraikuntza Hutsa eskultura eta Donostiako kaiaren inguruetan, mendebaldean, Donostiako Aquariuma daude.\nPasealeku Berria eta Salamanka pasealekuak sarri itsas enbata eta olatuen eraginez kalteak jasan ohi dituzte.\n1 Pasealekua, itsasoko enbaten mendean\nPasealekua, itsasoko enbaten mendean[aldatu | aldatu iturburu kodea]\nEkaitzek sorrarazitako olatu handiek maiz erasotzen dituzte pasealekuko hormak, gehienetan udazkenetik udaberrira. Hormetan gora lehertzen diren olatuen ikuskizunak hiritar ugari erakartzen ditu Pasealeku Berrira, bereziki Eraikuntza Hutsa eskulturaren eta pasealekuarekin lotzen den Aldamar kalearen inguruetan eta Urgull mendiko begiralekuetan.\nOlatuen erasoek pasealeku ixtea eta oinezko eta ibilgailuei pasabidea debekatzea ekartzen du askotan. Olatuen ondorioz kalte ugari izan dira batzuetan. Pasealekua hilabete batzuetan zehar guztiz ixtera behartu duten zuloak ere sorrarazi izan dituzte ekaitzek.\n2010eko Becky ekaitzak pasealekuan sorrarazitako zuloa.\nPasealeku Berria, 2015eko apirilaren 15a.\n2013ko abuztuan donostiar gazte bat hil zen Urgull menditik Pasealeku Berrira eroritako harritzar batek buruan jota. Hilabete batzuk lehenago, 2012ko azaroan, eroritako beste harritzar batek pasealekua ixtera behartu zuen egun batzuetan zehar.\nPasealeku Berriaren inguruan honako leku interesgarri hauek daude:\nJacques Cousteau plaza.\nEraikuntza Hutsa, Jorge Oteizaren eskultura.\nJacques Cousteau plaza eta Donostiako Aquariumaren jatetxea, Pasealeku Berriaren abiapuntua mendebaldetik.\nEraikuntza Hutsa, Jorge Oteizaren eskultura, Pasealeku Berrian.\nPasealeku Berriko harri-lubeta, ekialdean.\nPasealeku Berria Urgull mendiaren eta itsasoaren artean dago.\nSanta Klara uhartea eta Igeldo mendia Pasealeku Berritik.\nOlatua Pasealeku berrian.\nZurriolako zubia eta Salamanka pasealekua aurrez-aurre.\nOlatuak Pasealeku Berrian, youtube.com webgunean.\nMultimedia: Category:Pasealeku Berria - Paseo Nuevo (Donostia-San Sebastián)


Jon Mikel Euba da XXIV. Ikus-Entzunezko Erakusketearen artista konbidatua - bizkaie.biz\nJon Mikel Euba da XXIV. Ikus-Entzunezko Erakusketearen artista konbidatua\nBizkaie! 2012-12-14 15:36 Kulturea\nIbilbidea lau ataletan egituratzen da: hamalau instalazino multimedia; 57 bideo —bideo-sorkuntzak, animazinoak eta fikzinozko bideoak; artista gazteen bederatzi argazki—; eta Jon Mikel Eubaren (Bilbo,1967) lana.\nEuskal Herriko Unibersidadeko (UPV/EHU) Arte Ederren Fakultadeak, BBVA Fundazinoaren laguntzinoagaz antolatutako XXIV. Ikus-Entzunezko Erakusketea bihar, abenduak 15 aurkeztuko da jentaurrean eta urtarrilaren 7ra arte bisitau ahalko da fundazinoaren Bilboko egoitzan (San Nikolas plaza, 4). Arte Ederren Fakultadeko katedratikoa dan Josu Rekaldek antolatutako erakusketa horrek UPV/EHUko Arte eta Teknologia Saileko irakasleek hautatutako 100 proposamen inguru izango ditu.\nAurkezpen ekitaldian honakoak egon dira: Carmelo Garitaonandia, UPV/EHUko Bizkaiko Campuseko errektoreordea; Silvia Churruca, BBVA Fundazinoko Komunikazinoko zuzendaria; Josu Rekalde, Arte Ederren Fakultadeko Dekanoa eta erakusketearen antolatzailea eta Jon Mikel Euba, artista konbidatu moduan.\nIbilbidea lau ataletan egituratzen da: hamalau instalazino multimedia; 57 bideo –bideo-sorkuntzak, animazinoak eta fikzinozko bideoak; artista gazteen bederatzi argazki–; eta Jon Mikel Eubaren (Bilbo,1967) lana. Azken horrek, 2003tik, talde laneko dinamikak zehaztu ditu eta bertan, alderaketen bidez, talde desbardinen esperientzia errealak sortzen dira, azkenean talde-lanak eratzen dituenak. Jardute-prozesua zuzenean egindako entsegu legez planteautako bideo-filmazinoetan oinarritzen da eta bertan dagozan ikusleen interakzinoa lanaren parte bihurtzen da. Gaur egun, esperientzia horreek izaera pedagogiko esperimental nabarmena daben proiektuetarantz bideratu dira. Jarduteko modu horrek Busanen (Korea) 2003an jarri zan abian lehenengoz eta horren ondoren, jarduteko beste hainbat guneren artean Luxenburgo 2004, Istanbul 2005, Genk (Belgika 2006) eta Amsterdam 2006-2008 azpimarratu behar dira. Ordutik, Eubak Cartagena de Indiasen (Kolonbia), Valparaison (Txile) edo Van Abbe Museoan Eindhoven egin izan ditu proiektuak lan egiteko modu hori bere euskal testuinguruaren barruan estrapolatuz.\nBBVA Fundazinoak hartzen dauen erakusketan lehen aldiz aurkeztuko dau bere osotasunean haren proiektu garrantzitsuenetako bat, A minute of Silence, Espainia, Korea eta Istanbulen artean egindakoa, 2003 eta 2005 bitartean sortutako emoitzen kanal bakarreko bersinoagaz.\nIkasleek egindako lanei jagokenez, aitatu beharra dago erakusketa guztietan zehar –hau 24.a da–, ikus-entzunezko formatua arte balio handiko adierazpide lez finkatuz joan dala. Aurten be, argi eta garbi ikusten da bi erakunde antolatzaileek –BBVA Fundazinoa eta Euskal Herriko Unibersidadea– irakaskuntza artistikoagaz daben interesa eta etorkizuneko artisten barrikuntza eta sormenaren alde egindako apustu sendoa.\nKontuak kontu, erakusketearen helburu nagusia ikasleei euren proposamenak jentaurrean aurkezteko aukerea eskaintzea da. Halan eta guztiz be, egindako ondoz ondoko erakusketetan jarduera-eskaintza handituz joan da. Alde batetik, hezkuntza prozesuaren beraren alderdiei buruzko artikuluak gaineratu dira, baita ikus-entzunezko esperimentazino alderdi orokorrenakaz loturiko beste batzuk be.\nAzkenik, artista konbidatuaren irudia azpimarratu behar da, 1992an egindako erakusketatik aurrera proposatzen hasi zana. Ordutik, tokiko eta nazinoarteko artistek parte hartu dabe, erakusketeari balio erantsia eskaini deutsienak, erakusketa mota horreetara joan daitekezan ikusleak zabaltzeko aukerea eskainiz. Helburua bikotxa da: dagoeneko finkatuta dagozan artistak jasotea erakusketea ezagutzera emoteko, baina baita batzuetan oso balorauta dagoan artista baten lanak ikasleen artean izan leikien alde pedagogikoa bultzatzea be, segurutik euren produkzinoak kontu handiagoagaz egitea sustatuko dauelako.


kritiken hemeroteka » Gerontofobiari stop\nGerontofobiari stop Gema Lasarte / Argia, 2009-12-06\nKarmele Jaio etenik gabe liburuak argitaratzen ari zaigu, sei urteren buruan hiru baditu erdibituak eta horien artean eleberri bi. Bada marka gero! Eta hori gutxi balitz idazten duena ondo saltzen da, izan ere, berrargitalpen bat baino gehiago ezagutu ditu Hamabost zauri (2004) ipuin liburuak. Ez dago zalantzarik, irakurlegoak emakume honek idazten duena erraz eta gozo irakurtzen du. Berak dio ez lukeela eztimieleroa izan nahi, baina harremanen konstelazioetan sartzen da eta horrek nonbait badu biska eragina.\nEz diot leitu zaharra Anna Caballé kritikari katalanari, Lo mío es escribir (2004) liburuari egindako sarreran, oraindik orain, emakume idazleen lanak kritikak ez dituela behar bezala ikusten; aldiz, irakurlegoa gero eta femeninoagoa dela. Eta hortik emakume idazleen arrakasta, eta Europari begira ari zen Caballé.\nBeraz, nago Caballék aipatzen duen paradoxa horren paradigma dugula Karmele Jaio. Kritikak gauza asko esango ditu, baina irakurlegorik gabe geure literatur sistemak jai dauka. Eta Musika airean nobelan zer aurkituko dugun? Niri, asko gustatu zaidana protagonista emakume edadetua izatea da, Uxue Alberdik bere Aulki jokoan (2009) eta Xabier Montoiak Golgotan (2008) paratu berri dituztenen antzera. Gustatu zait, izan ere, kritika feministak —Naomi Wolfen El mito de la belleza (1991) liburua datorkit burura— esaten zuen emakumeok edade batera arte edertasunarekin borrokan aritzen garela eta horrek erremediorik ez duenean, zahartzaroak uzten dituen aztarnen aurkako intentsitate handiko gudari ekiten diogula. Emakume adinduak ikusezinak dira. Ez dira telebistan azaltzen. Ez daude inon. Baina existitzen dira.\nPiel que habla (2001) liburuan Marta Azpeitiak gaztetasunaren estetika hainbestetaraino jorratzen den tenorean, gerontofobia sortzea ezinbestekoa dela esplizitatzen zuen. Beraz, Musika airean duen emakume honen gogoetek eraikitzen dute kontakizuna. Leihotik begira dago. Baina ez ezagutu gabeko eta ezagutu artekoaren fronteran jarrita, Carmen Martín Gaitek esango zukeen modura; ezintasunetik begira baizik. Bizitzea gogoratzea duelako, iraganarekin bakeak egin behar dituelako, memoria lagun.\nElenak, gainera, ez du hitz egitea gustuko, plazari begira dago eguna joan eguna etorri. Baina, halako batean emakume ekuatoriar gazte bat datorkio Iparragirreren antzera kantuz dirua biltzen. Eta, hor egia esan, nahiago zuk, zerorrek, irakurle zure iritzia ematea. Nik aukeran, Eider Rodriguezek Haragia (2007) liburuan etorkin kanpotarrek gure adinduekin duten harremanari egindako begiratua nahiago.


Les Martres-d'Artière - Wikipedia, entziklopedia askea.\nVincent RAYMOND (2014-2020)\n45° 50′ 06″ N, 3° 15′ 41″ E / 45.835°N,3.2613888888889°E / 45.835; 3.2613888888889Koordenatuak: 45° 50′ 06″ N, 3° 15′ 41″ E / 45.835°N,3.2613888888889°E / 45.835; 3.2613888888889\nLes Martres-d'Artière (Frantzia)\nLes Martres-d'Artière (Okzitania)\nLes Martres-d'Artière (frantsesez eta ofizialki: Les Martres-d'Artière) Okzitaniako udalerri bat da. Administratiboki Frantziako Puy-de-Dôme departamenduan dago, Auvernia-Rhône-Alpeak eskualdean. 2013an 1823 biztanle zituen.\n2007an Les Martres-d'Artière udalerrian erroldatutako biztanleak 1.823 ziren. Familiak 661 ziren, horien artean 120 pertsona bakarrekoak ziren (62 bakarrik bizi ziren gizonak eta 58 bakarrik bizi ziren emakumeak), 205 seme-alabarik gabeko familiak ziren, 313 seme-alabak dituzten bikoteak ziren eta 23 seme-alabak dituzten guraso-bakarreko familiak ziren.\n2007an 712 etxebizitza zeuden, 674 familiaren etxebizitza nagusia ziren, 6 bigarren erresidentzia ziren eta 32 hutsik zeuden. 673 etxeak ziren eta 35 apartamentuak ziren. 674 etxebizitza nagusietatik 578 bere jabearen bizilekua ziren, 79 alokairuan okupaturik zeuden eta 16 doan lagata zeuden; 1ek gela bat zuen, 18 etxek bi zituzten, 65 etxek hiru zituzten, 226 etxek lau zituzten eta 364 etxek bost zituzten. 525 etxek euren parking plaza propioa zuten azpian. 198 etxetan ibilgailu bat zegoen eta 441 etxetan bat baino gehiago zituzten.\nLes Martres-d'Artière udalerriko biztanleria-piramidea 2009an .\n2007an lan egiteko adina zuten pertsonak 1.212 ziren, horien artean 933 aktiboak ziren eta 279 inaktiboak ziren. 933 pertsona aktiboetatik 882 lanean zeuden (463 gizon eta 419 emakume) eta 50 langabezian zeuden (21 gizon eta 29 emakume). 279 pertsona inaktiboetatik 108 erretiraturik zeuden, 92 ikasten zeuden eta 79 "bestelako inaktibo" gisa sailkaturik zeuden.\n2009an Les Martres-d'Artière udalerrian 706 unitate fiskal zeuden, 1.966 pertsonek osaturik. Pertsona bakoitzeko diru-sarrera fiskalaren mediana urteko 19.487 euro zen.\n2007an zeuden 69 komertzioetatik, 3 erauzte enpresak ziren, 1 janari enpresa zen, 7 bestelako produktu industrialen fabrikazioko enpresak ziren, 20 eraikuntza enpresak ziren, 13 ibilgailuen saltze eta konpontze enpresak ziren, 9 garraio enpresak ziren, 2 ostalaritza eta jatetxe enpresak ziren, 1 finantziazio enpresa zen, 2 higiezinen enpresak ziren, 5 zerbitzu enpresak ziren, 4 administrazio publikoko enpresak ziren eta 2 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 23 zerbitzu publikoetatik, 1 posta bulegoa zen, 2 ibilgailuen konpontzeko eta nekazaritza tresnetako lantokiak, 11 igeltseroak, 2 margolariak, 2 zurginak, 3 iturginak, 1 ile apaindegia eta 1 jatetxe.\n2000. urtean Les Martres-d'Artière udalerrian 20 nekazaritza-ustiategi zeuden, 693 hektarea erabiltzen.\nChavaroux (1,7 km)\nBeauregard-l'Évêque (3,9 km)\nPont-du-Château (4,2 km)\nJoze (4,3 km)\nChappes (5,0 km)\nLempty (5,4 km)\nWikimedia Commonsen badira fitxategi gehiago, gai hau dutenak: Les Martres-d'Artière\nOrriaren azken aldaketa: 12 otsaila 2016, 12:10.


Elkarteen berriak - Topagunea | Euskaltzaleen Topagunea\n> Elkarteen berriak\nSergiok Berton aldizkarira bidali eta argitaratutako kronika:Txango honetan 42 lagun bildu ginen ia euskal herrialde guztietatik. Baños de Panticosa base, maila ezberdinetako hainbat txango abiatu genituen: larunbatean, eguraldi txarragatik ere, Bachimañako aterpera, Bacias mendira eta Panticosa herrira; igandean, azkenik Eguzki Amandreak lagun, Tebarray mendira, [...]\nlr., Urt 17, 2015\nVia Lizardi Mintza Taldea\n2014ko maiatzaren hasieran Bizkaia Irratian egindako elkarrizketa Pirinioetako zeharkaldiaren gainean. [...]\nal., maiatza 12, 2014\nBehean 2013an Sergiok Berton aldizkarira bidali eta argitaratutako kronikak.ALTO CAMPOOOtsailaren 1 eta 3 egunen artean Lizardi Mintza Taldeko 33 lagun ibili ginen Alto Campoo aldeko eski estazioan eta inguruetan eskiz, sarepalaz eta oinez. Larunbatean nahiko eguraldi txarra egin zigun, elurra, haizea eta [...]\nol., Ots 07, 2014\nBehean Sergiok Berton aldizkarira bidali eta argitaratutako kronika. EZKARAIInfernutik zerura egunbetean Otsaileko lehen astebururan Lizardi Mintza Taldeko 38 lagun Ezkarai aldean ibili ginen Valdezcaray eski estazioko pistetan eta inguruko mendietan eskiz, sarepalez eta oinez. Larunbatean, baldintzak ezin okerragoak: urakan haizea, [...]


Hauteskunde kanpainaren barne, hainbat ekitaldi eginen ditu eskualdean EH Bilduk - Mendialdea - Erran.eus\nHauteskunde kanpainaren barne, hainbat ekitaldi eginen ditu eskualdean EH Bilduk\nTtipi-Ttapa 2019-05-13 07:30\nJoseba Otondo Baztango EH Bilduren zerrendaburuak eta Bakartxo Ruiz Nafarroako Parlamenturako EH Bilduren zerrendaburuak mitina eskainiko dute Elizondon.\nOraingoz, Elizondon, Beran, Leitzan eta Donezteben antolatu dituzte hitzorduak.\nBaztango EH Bilduk mitina antolatu du Elizondon. Maiatzaren 13an izanen da, 20:00etan Elizondoko Foru Plazan eta Bakartxo Ruiz Nafarroako Parlamenturako EH Bilduren hautagaiak eta Joseba Otondo Baztango EH Bilduren alkategaiak parte hartuko dute. Ekitaldian musikariek eta olerkariek ere parte hartuko dutela iragarri dute.\nMaiatzaren 17an Berako EH Bilduk eginen du ekitaldia, 19:00etan Merkatu Plazan.\nHilaren 23an Leitzako plazan egin dute hitzordua. Bertan Mikel Zabaleta EH Bilduren zerrendaburuak eta Miren Aranoa eta Arantza Izurdiagaa Nafarroako Parlamenturako hautagaiek parte hartuko dute. 19:00etan hasiko da ekitaldia.\nBiharamunean, berriz, Doneztebeko EH Bilduk antolatu du ekitaldi politikoa, 20:00etan Santa Luzia Plazan. Xanti Uterga EH Bilduren Doneeztebeko alkategaiaz gain, Maiorga Ramirez Nafarroako Parlamenturako hautagaiak parte hartuko du ekitaldian.\nBertzalde, maiatzaren 18an Iruñeko Anaitasunan eginen du EH Bilduk hauteskundeetako ekitaldi nagusia eta harat joateko deia ere egin dute.


Josi eta ikasi, euskal jantzi dotoreak sortzeko - Lasarte-oria - Txintxarri.eus\nJosi eta ikasi, euskal jantzi dotoreak sortzeko\nMaddi Zaldua 2018-12-21 12:00\nBi hilabete hari eta josteko makina artean pasa ostean, amaitu dute aurtengo Jantzi Tradizionalen ikastaroa. Azkeneko ukituak eginda, prest dituzte jantziak urteari amaiera emateko; San Tomas azokan eta Gabon gauean apain aterako dira plazara\nTrebezia ederra erakutsiko dute aurten ere Ttakun Kultur Elkarteak antolatutako Jantzi Tradizionalen ikastaroko joskinek. Urteroko hitzordua izan da horietako batzuentzat, baina izan da oraingoan ere hutsetik hari tartean murgildu denik ere. Denek ala denek erakutsi dute, ordea, talentu eta gogo handia; ikusi besterik ez da nolako jantzi ederrak egin dituzten. Batzuek zaharrari deskantsu eman eta berria egin dute hemendik aurrera janzteko; beste batzuk, berriz, iloba, biloba, lehengusu edo bikotekidearentzako sortu dituzte jantziak. Koloredunak, mimoz eginak, azken detaileak ere ez die ihesik egin. Irakaslea ere jostun fina, denek elkarrekin lan talde polita osatu dute.\nJantzia egiteko oihalak aukeratzea izan da lehenengo lana, eta behin hori eginda, sortu nahi zuten jantzia egiten hasi dira. Horrela azaldu dio Txintxarri-ri Pilar Arteaga ikasleak: "Gogoa neukan jantzi berri bat egiteko, eta Donostiara joan nintzen gustuko oihalak erostera".\nBaten batek ere aurreko urteetan erabili gabeko telak aprobetxatu ditu aurtengoak egiteko, eta jantzi txukunak osatu dituzte. Batzuek emakumezko zein gizonezkoarentzat euskal jantzi osoa egin dute, baina izan dira pieza sueltoak egin dituztenak ere.\nAusartu dira aurtengo jantzietan modelo berriren bat egitera. Halaxe egin du Arantxa Urkizuk. Urte asko daramatza ikastaroan, eta aurten Ione Artola irakaslearekin hitz eginda, itxitura-irekiera berri bat egin dio gona berriari.\nOso pozik agertu dira denak lortutako emaitzekin, nahiz eta aitortu duten, hobetu beharreko gauzak ere geratu zaizkiela.\nJantzi tradizionalen ikastaroa amaitu da, baina josten jarraitzeko aukera izango dute lasarteoriatarrek datorren urtean ere.\nTtakun Kultur Elkarteak, urteroko Titare ikastaro iraunkorra martxan jarriko du urtarrilaren 10etik aurrera. Ostegunetan izango dira saioak, 15:30etik 17:30erako ordutegian, eta bertan parte hartu nahi duenak, izena eman beharko du Ttakun Kultur Elkartean, 943 37 14 48 edota 695 78 53 89 telefono zenbakietan.\nIkastaroan egindako lan guztiak ikusteko, ikus txintxarri.eus atariko galeria.


Lurralde-proiektu turistikoetarako laguntzak - 2018 - Eusko Jaurlaritza - Euskadi.eus\nEuskadiko helmugen erakargarritasuna eta kalitatea hobetuko duten proiektu turistikoak garatzeko laguntza programa-esparrua ezartzea, turismo-fluxu berriak dinamizatuz, banatuz eta sortuz.\nDiruz lagundu ahalko dira 2018ko ekitaldian proiektu-mota hauek garatzeko egiten diren jardunak:\nJomugen lehiakortasuna hobetzen duten proiektuak.\nLaguntza-koadroa PTT 2018 (DOCX, 19 KB)\nGida, lurralde-proiektu turistikoetarako laguntzak eskatzeko kanal elektronikoaren bitartez\nEnpresak, horien taldekatzeak, sektore-elkarteak, kirol-elkarteak, irabazi-asmokoak direnak eta aldundiak eta Eusko Jaurlaritzaren eta foru-aldundien mendeko diren edo horiekin lotura duten izaera juridikoa daukaten sozietate publikoak.\nAraudia Agindua, 2018ko maiatzaren 10ekoa, Turismo, Merkataritza eta Kontsumoko sailburuarena, lurralde.proiektu turistikoetarako laguntzak 2018ko ekitaldirako arautzen eta iragartzen dituena\nAraudia HUTS-ZUZENKETA, honako agindu honena, “Agindua, 2018ko maiatzaren 10ekoa, Turismo, Merkataritza eta Kontsumoko sailburuarena, lurralde-proiektu turistikoetarako laguntzak 2018ko ekitaldirako arautzen eta iragartzen dituena.\nEskabideak aurkezteko epea 2018ko ekainaren 25ean amaituko da.\nEz dira onartuko dagokion erregistroan emandako sarrera eskabideak aurkezteko epearen azken eguneko 23:59.59ak baino beranduagoko sarrera daukaten eskabideak.\nTurismo, Merkataritza eta Kontsumo Sailak ofizioz bilduko ditu Ogasunarekiko eta Gizarte Segurantzarekiko betebeharrak betetzen direla egiaztatzen diren dokumentuak, berariaz\nkontrakorik adierazi ezean.\nEBAZPENA, 2018ko azaroaren 21ekoa, Turismo eta Ostalaritzako zuzendariarena, 2018ko ekitaldian emandako laguntzen zerrenda jakitera ematen duena, 2018 ekitaldirako lurralde-proiektu turistikoetarako laguntzak arautzen eta iragartzen dituen Aginduak finkatutako esparruan. (pdf) [2018/10/24]\nEskabideak aurkezteko azken eguna 2019ko urtarrilaren 31 izango da.\nAurreko apartatuan zehazten den justifikazio-aldia bukatu aurretik egiaz ordaindutakoa joko da egindako gastutzat.\nJakinarazpen eta komunikazioetarako datuak eta hizkuntza ditzake, baldin eta espedientea zabalik badago.


Zoru pelbikoaren muskuluen entrenamenduaren eraginak gernu- inkontinentzia duten emakume posmenopausikoetan. \nGanzabal Barinaga, Iratxe (2021-10-15)\nEsparru kontzeptuala eta justifikazioa: Gernu- inkontinentzia (GI) nahigabeko gernu isurketaren kexa bezala definitzen da, fisikoan eta bizi- kalitatean eragiten duena. Posmenopausian dauden emakumeen %50ak baino gehiagok ...\nZer eragin izan dezake kanguru metodoak jaioberri eta gurasoengan? \nLarrakoetxea Mugarza, Julene (2021-10-15)\nEsparru kontzeptuala eta justifikazioa: Urtero jaioberri goiztiarren eta pixu baxukoen jaiotze tasak gero eta gehiago handitzen dira. Ondorioz, hauek, neonatologia unitateetan ospitaleratuak izaten dira, zainketa bereziak ...\nZein nolako erizaintza-interbentzioak lagundu dezakete bularreko minbizidun emakumeen bizi-kalitatean? \nRuiz de Eguino Murguialday, Maite (2021-10-15)\nMarko teorikoa eta justifikazioa: Bularreko minbizia, gaur egun, intzidentzia altuenetariko lokalizazioa izaten jarraitzen du, emakumezkoetan nagusitzen den minbizia izanik. Gaixotasunaren ibilbidean zehar, emakumeek ...\nZauri kronikoetako biofilmari aurre egiteko tratamenduen eraginkortasuna \nChávarri Álvarez, Oier (2021-10-15)\nEsparru kontzeptuala eta justifikazioa: Zauri kronikoen konplikazioen artean biofilma aurkitzen da. Biofilma bakteriei, agente antibakterianoetaz, inguru girotik eta ostalariaren erantzun immunitariotik babesten die, zauri ...\nAuthorAbril Prosa, Nuria (1)Agirretxe Sánchez, Leire (1)Aguilera Pulido, Yaiza (1)Aguirre Ruiz, Mónica (1)... View MoreDate Issued2021 (38)2020 (31)2019 (26)2018 (14)2017 (20)2016 (17)Language(ISO)eus (72)spa (72)eng (2)


Noches de blanco papel, Roger Wolferen poesia errezitaldia Ernest Lluch Kultur Etxean « Donostia Kultura\nmiércoles 15 de diciembre de 2010 por donostiakultura en Albisteak\nBihar, abenduak 16, Ernest Lluch Kultur Etxean Roger Wolfek poesia errezitaldia eskainiko du, Vicente Llorenteren musika lagun. Noches de blanco papel ekitaldia iluntzeko 19:30ean hasiko da kultur etxeko areto nagusian (sarrera Anoeta Estadioko 7 eta 8 ateen artean) eta doakoa izango da.\nRoger Wolfe Westerham-en jaio zen (Kent, Ingalaterra), 1962ko urriaren 17an. 1967an bere familia Alacantera mugitu zen. 80ko hamarkadan lan ezberdin askotan aritu zen ingelesaren irakaskuntza jorratu aurretik, geroago aldibereko itzultzaile bezala lan egin zuelarik. 1986an bere lehen liburua argitaratu zuen, Diecisiete poemas, Ángel Caffarenaren tailer mitikoan; Malagako Dardo inprimategian (Sur lehenago). Geroztik, hogei liburu inguru argitaratu ditu: poemak, narrazio bildumak, bere hitzetan “fikzio-saiakera” bezala definitzen dituen lanak (nabigazio-egunkari edo idazlearen liburuak deitu ditzakegunak, edo idazle liburuak), egunkariak eta nobelak. Guztiak, Tangling Through the Slime poema liburua kenduta (Espainian edizio elebidun batean plazaratua), espainolez idatziak.\nPrentsa-txostena eta argazkiak donostiakultura.com gunearen dossierren atalean.\nTags: erakusleihoa, ernest lluch, literatura, musika


Torredembarrako Pastorets-ak eta bastoners-ak Eibarren — dantzan.eus\nHemen zaude: Hasiera › Komunitatea › Kezka dantza taldea › Torredembarrako Pastorets-ak eta bastoners-ak Eibarren\nBegibistakoa denez, pastorets-ak "artzainak" esan nahi du, eta artzain erako jantziekin dantza egiten dute. Makil luze batzuk erabiltzen dituzte, eta elkarri kolpatuz dantzatzen dute. Baina ondoren, makilak elkarri eman, taldea "lotu" eta ezpata-dantzetan oso ezagunak ditugun egiturak osatzen dituzte: ganbarak, arrosak eta parrillak. Dantzarien buruzagia (majoral izenekoa) parrilla gainera igo eta "biba" zenbait oihukatzen ditu.\nBeraz, lehen tankeran "Inude eta Artzaien" tankerako itxura hartu arren, ondoren, ezpata-dantzen ohiko egitura koreografiak nabarmentzen dira pastorets-en dantzetan. Artzainen dantza hauen erreferentzia zaharrenak XVII. mendean aurkitu dituzte Katalunian. Torredembarran 1849koa da ezagutzen duten erreferentzia zaharrena, Mañe i Flaquer kazetari ezagunak aipatzen baitu, Santa Rosalia jaietako osagai gisa.


Ostirala, abenduak 3\nEñaut Elorrietaren kontzertua\nBidebarrieta Liburutegia, Alde Zaharra | lasterketa\nBilboko Udalaren Bidebarrieta Kulturgunea, joan deneko hilabeteotan, Bilboko hainbat artistak eta bandak hautatu izan dute beren musika zuzenean agertzeko publikoari. Horixe bera egingo du Eñaut Elorrietak datorren abenduaren 3an, BARIKUAREKIN, Euskararen Nazioarteko Eguneko ospakizunen arteko kontzertu batean; egun horren asmoa izaten da, jakina denez, euskararen erabilera handiagoaren premiaz ohartaraztea.Gernikako kantariak 19:00etan hasiko du kontzertua, "Irteera Argiak" bere azken diskoko kantuak ezagutzera emateko Bidebarrieta Liburutegiko Ekitaldi Aretora hurbiltzen diren guztiei. Sarrerak salgai daude daborduko, hemen, 5 euroan.\nEñaut Elorrietaren kontzertua Bidebarrieta Liburutegia\nBilboko Udalaren Bidebarrieta Kulturgunea, joan deneko hilabeteotan, Bilboko hainbat artistak eta bandak hautatu izan dute beren musika zuzenean agertzeko publikoari. Horixe bera egingo du Eñaut Elorrietak datorren abenduaren 3an, BARIKUAREKIN, Euskararen Nazioarteko Eguneko ospakizunen arteko kontzertu batean; egun horren asmoa izaten da, jakina denez, euskararen erabilera handiagoaren premiaz ohartaraztea.\nGernikako kantariak 19:00etan hasiko du kontzertua, "Irteera Argiak" bere azken diskoko kantuak ezagutzera emateko Bidebarrieta Liburutegiko Ekitaldi Aretora hurbiltzen diren guztiei.\nSarrerak salgai daude daborduko, hemen, 5 euroan.\nBizkaiko pentsionistei buruzko argazki erakusketa\nAbenduaren 1etik 12ra bitartean, BIZKAIKO PENTSIONISTAK argazki-erakusketa ikus daiteke Otxarkoagako udaltegian. Ordutegia: Astehenetik ostiralera: 8:30-22:00Larunbata: 9:00-14:00 / 16:00-21:00Igandea: 9:00-14:00\nBizkaiko pentsionistei buruzko argazki erakusketa Otxarkoagako udaltegia\nAbenduaren 1etik 12ra bitartean, BIZKAIKO PENTSIONISTAK argazki-erakusketa ikus daiteke Otxarkoagako udaltegian.\nAstehenetik ostiralera: 8:30-22:00\nLarunbata: 9:00-14:00 / 16:00-21:00\nmahai ingurua (3)\nMusika saioa (4)\nBira Kultur Gunea (Alde Zaharra) (24)\nDeustuko gaztetxea (Deustualdea) (1)\nDeustuko Herriko taberna (Deustualdea) (1)\nDone Petri Plaza (Deustualdea) (2)\nHika Ateneo (Bilbo) (1)\nLa Bolsa (Alde Zaharra) (1)\nSan Nicolas (Bilbo) (1)


Publizitate-panelaren argazki batzuk, bidali zurea!\nsustrai - 27/02/2017 - 22:04\nNafarroan jarri diren panelaren lehenengo argazkiak!! Bidali gaitzazu zure argazkiak, bai zure inguruan ikusten duzuen panelarenak, baita zuk inprimatu eta nahi duzun lekuan jarritakoak ere (sustraierakuntza@gmail.com)...\nsustrai - 26/02/2017 - 21:00\nPrestazio Handiko trenaren proiektua zaharkitua dago, baina horrela ere oraingo Nafar Gobernuak tren berria egitea nahi du. Artikulu honetan, proiektu honen errealitatea eta Gobernuak egiten dituen mugimenduen gure ikuspuntuak zabaldu nahi ditugu. Baina lehenago Irati Irratian egindako elkarrizketa bat entzun dezakezu, bai hemen edo archive.org webgunean:\nsustrai - 26/01/2017 - 13:24


Lotzeko aktibo garrantzitsuenak nola lotzen dituen backlinkak nola egin?\nHori da eztabaida gai egokia, batez ere iraunkortasuna aurrerapen bat bermatuz zure backlinkak profilekin inoiz ezingo baita lortu linkable aktiboak, baita kalitate handienekoak ere. Jakina, oso garrantzitsua da backlinkak sortzeko aktibo ongarri onekin bateragarriak izatea. Zer lotesle aktibo ona egiten du? Oro har, ondasun lotesle ona partzialki birmoldaturiko orrien edukia da, akzio gehiago, jarraipena, harpidetzak, gustukoak, eta abar sortuko lirateke, lotura naturala lotzeko prozesu auto-gidatuari ongi etorria emanez.Baina gauza da ondasun lotesle bakoitzak bere sustapena behar duela, eta ideia oso erraza oraindik ere merkatari digitalek eta SEOek gutxietsi ohi dutela. Bai, erabiltzaileek konpromisoa nola egin behar dutela aitortu behar dut backlinkak egiteko, adibidez ikusmen erakargarria eta eduki inteligenteen bidezko bitarteko aurreratuekin.Baina aurre egin dezagun - gainerako marketin-sustapeneko eta marketineko lanak sarritan baztertuak izan ohi dira, baita web marketers eta negozioen jabeek. Horregatik azaltzen zait azpitik top-eraginkorra den ikuspegiei buruzko informazioa edukiak marketing backlinkak nola egin jakiteko.\nBeste ezer baino lehen, hemen eman behar duguna da. Edukiaren marketina ia ezer ez da inolaz ere eskuratzea estekatzeko, gutxienez zuzenean. Esan nahi dut eskalan hartutako edukien estrategia ezin dela inongo loturarik erabili. "Baina zer egin daiteke hemen zure ahalegina orokorra zati bat lerrokatzea da, hain zuzen ere, etengabeko esteka zure negozioaren webgunea edo blog merkaturatzeko osagaia merkaturatzeko. Hortaz, behean bala puntuen zerrenda laburra aurkituko duzu horri laguntzeko.\nAukeren analisia - Zure estekaren konpromisoa eta eskuratze kanpaina kontuan hartu beharreko lehenengo gauza da. Behin kickass-en benetako abiarazi behar duzu izenburu ezaguna izenburua edo negozio-negozioaren barruan izen ezaguna da - kalitatea link eraikitzeko aukera sortzen duen tokia.\nAukera aprobetxatuz - zure ondasun loteslearentzako kontuan hartu beharreko hurrengo gauza garrantzitsua. Noski, hainbat modu eta leverage mota daude, batez ere merkatuaren aurkako lehiaketa, merkatuaren aniztasunaren arabera, helburuak lortzeko trebetasunak eskalatzeko modua eta zure aurrekontuaren esleipenarekin bat datozen aukerak lortzeko. online sustapenaren inguruko terminoak, baita edukien banaketaren eskema sortzailea eta adimentsua ere.\nAzterketa lehiakorra zure merkatuaren arerioek erabiltzen duten top linken erosketa estrategiak ahalik eta gehien aprobetxatzeko, zure aurkari zorigaiztoko harrapaketak larriki trafikoak saihesteko aukera gehiago izan dezaten.\nErkidegoaren parte-hartzea akzioen, aipamenen, esteken eta berunen belaunaldiko lineako esposizio zabalago bat lortzeko.\nJabedun irudiak erabiltzeaz aparte haustura eraikitzeko eta erabiltzeko eskaera.\nNegozioen lankidetza erdiestea, integrazio sakonera eta elkarrekiko aholkularitza etorkizuneko ekimenetan areagotzea, komunitatearen inplikazio handiagoa eta lotura eskuratzea Source .


Sopelako Udalak udaltzainei babesa ematea exijitu du ErNEk - Hiruka.eus\n2017-03-24 17:36 Sopelako Udalak udaltzainei babesa ematea exijitu du ErNEk\nSopelako Udaltzaingoari "babes esplizitua" ematea exijitu dio ErNEk Udalari. Halaber, "egunez egun gizatxarren eta gaizkileek kontra egiten duten lan bikaina baldintzatu gura duten horiei aurre egitea" eskatu dio polizien sindikatuak agintari sopeloztarrei. ErNEk gaineratu duenez, "beti egingo dugu polizien alde; Udalak gauza bera egitea espero dugu".\n"Euren txaletetatik eta luxuzko pisuetatik, polizia bati pistola lapurtzen ahalegintzen diren gaizkileak babesten dituzten horien jarrera" salatu du ErNE sindikatuak, ohar baten bidez. Kexatu direnez, "gaizkileak mendean hartu eta legez atxilotzeagatik, bortizki jokatzea leporatzen diete agenteei".\nZubigane kaleko supermerkatuan lapurtzea egotzita, hiru gizon atxilotu zituen Sopelako Udaltzaingoak, martitzenean; lekukoek, ostera, Udalak zabaldutako bertsioa "gezurrez josita" dagoela uste dute. Euren ustez, hiru lagunak "bortizki" atxilotu zituzten udaltzainek. Hori salatzeko, dozenaka lagunek egin zuten kontzentrazioa atzo, Udaltzaingoaren komisariaren aurrean. Udalaren arabera, "lau udaltzain bajan" daude.\nErNEren arabera, ostera, atzo batutakoek "arineketan heldu diote polizia-bortizkeriaren ikurra hartzeari". Gaineratu dutenez, "gutxi balitz bezala, udaltzaingoaren kontrako kontzentrazioa deitu zuten".\nHala ere, erakunde hori ez da kontzentrazioa deitu zutenen aurkako mezuak zabaldu dituen bakarra. Besteak beste, Euspel Ertzaintza elkarteak hainbat herritarrek kontzentrazioa deitu izana deitoratu du: "lapurtzen zaituzte, erasotzen zaituzte, zure arma hartzen saiatzen dira eta, gainera, kontzentrazioa deitzen dute zure aurka", aipatu dutenez.\nBitartean, "azkar senda daitezen" opa die "zauritutako udaltzainei" Galdakaoko Poliziak.


Etxeberria | Irutxuloko Hitza\nEtiketen Fitxategia | Etxeberria\nFrantziako Polizia Jon Etxeberriaren etxearen bila ari daBy Irutxuloko Hitza on 2012/01/16 in Politika Donostiarra Iñigo Sanchez eta Ruben Riveirorekin batera atxilotu zuten larunbatean; ustezko etakide gisa identifikatu dituzte. Auxerreko polizia etxean dituzte Frantziako Polizia larunbatean larunbatean atxilotutako ustezko hiru etakideen etxea bilatzen ari da. Jon Etxeberria donostiarra atxilotu zuten, Iñigo Sanchez eta Ruben Riverorekin batera. Etxeberriari Jean-Pierre Nerin Frantziako poliziaren hilketan parte hartzea leporatzen diote.\nBidaia on!By Irutxuloko Hitza on 2011/12/20 in Iritzia, Loretopetik Gorka Etxeberria, Bertsolaria Igande gaua da. Oraintxe iritsi naiz etxera Illunbetik, eta ordenagailu aurrean jarri naiz agindutakoa betetzen. Berriro ere asko gozatu dut oholtza gaineko zortzi bertsolarien lanarekin. Nik kantatuko banu bezala ipintzen naiz zenbait momentutan, urduri. Illunbe geltokira iritsi da bertso-trena. Uste nuen Amezketan jaitsi nintzela trenetik, baino oraindik trenean nengoela nabaritu dut gaur [...]\nZorte on, Beñat! Zorte, on Beñat!By Irutxuloko Hitza on 2011/12/13 in Iritzia, Loretopetik Gorka Etxeberria, bertsolaria Eskolartekoetan izan nuen Beñat-en berri lehenengo aldiz, nik 15 urtetik gorakoen taldean kantatu behar nuenean, eta berak 14 urtetik azpikoen taldean. Umeen gauzak izango ziren, baina Beñat ez nuen gustuko. Hain perfektua ikusten nuen bertsotan, Añorgako ume hori higuingarria iruditzen zitzaidala. Urteek erakutsi didate inbidia zela, besterik ez. Ez dut uste beste [...]\nLaguntza faltak behartutaBy Mikel Goñi on 2011/12/06 in Gizartea Bosniako eta Herzegovinako gerrak eraman zuten donostiar eta gipuzkoar talde bat SOS Balkanes sortzera; 19 urte geroago, gatazkaren ondorioak erabat konpondu gabe daudenean utzi egin behar izan du bere jarduna. Azken bizitza astean sartu da SOS Balkanes elkartea. 19 urteko ibilbideari agur esango dio larunbatean, abenduaren 10ean egingo duten ekitaldian. Lan asko osatuta, baina egiteko [...]\n“Txandak tentsio handikoak izaten dira eta estrategiek garrantzia handia dute”By Estitxu Zabala on 2011/10/25 in Kirola Edu Etxeberria: Kayak surfeko palista Edu Etxeberria kayak surfeko munduko txapelduna izendatu berri dute, bakarkako Open motzean; euskal selekzioarekin ere lehen postua lortu du, beste 10 kiderekin batera. Kayak surfeko euskal selekzioak AEBetako Ipar Carolinan jokatutako Munduko Txapelketa irabazi berri du, 2007an egin bezala. Honakoek osatu dute taldea: Julen Seco eta Julen Arrizabalaga juniorretan, Ainhoa [...]\nZenbat denbora ikusi gabe bikoteBy Irutxuloko Hitza on 2011/05/30 in Iritzia Gorka Etxeberria, bertsolaria Oraindik gogoan dut 2008ko abenduaren 16a. Klasera bidean kotxeko irratiak lau pertsona atxilotu zituztela esan zidan San Pedron eta Intxaurrondon, bi bikote. “Hauek ez dira izango” esan nion nire buruari. Baina 10 minutu geroago jaso nuen deiak baieztatu zidan sinetsi nahi ez nuena. Julen, Saioa, Arkaitz eta June guardia zibilen eskuetan zeuden. [...]\nGorka Etxeberriak Alaves utzi duBy Irutxuloko Hitza on 2011/05/27 in Kirola Gorka Etxeberriak Alaveseko kirol zuzendari postua utzi duela jakinarazi zuen atzo klubak. Alaves Bigarren Mailarako bidea hartzen ari da, igoera fasean murgilduta baitago momentu honetan. Etxeberria iazko martxoan iritsi zen Alavesera eta, orain, badirudi Palenciara joko duela.\nUrtekaria 2012\tPopularrak Ekarpenak Breogan Fernandez eta Beñat Apalategi aske daude\nUnai Elizasu: ‘Arraultza frijituak’\nTweetstream\tViewing item 1 to 5 (of 5 items) Jon Fernandez posted an update 22 minutes ago\nUnai Zubeldia Arruabarrena posted an update in the group Italiako Giroa 29 minutes ago


ZORIONTASUNA BUDISMOREN PUNTUTIK - Coggle Diagram Coggle\nZORIONTASUNA BUDISMOREN PUNTUTIK - Coggle Diagram\nZORIONTASUNA BUDISMOREN PUNTUTIK\nPlazerra zorionaren itzala besterik ez da. Plazera estimulu hedonista, atsegingarri sentsual, estetiko edo intelektualen zuzeneko emaitza da, erabilerarekin agortzen da, bere burua kontsumitzen duen kandela bat bezala.\nBenetako zoriona zirkunstantziek eragin dezakete, baina plazerra ez bezala, ez dago horren mende. Ez du bere aurkakoan mutatzen, esperientziarekin iraun eta hazi egiten da. Denborarekin bigarren izaera bihurtzen den gogobetetasun-sentsazioa ematen du.\nBera dionez, zoriontasuna ez dela sentipen atsegingarrien etengabeko segida, agortzeko errezeta dirudiena. Izan ere, izateko modu optimoa da, hala nola, altruismoa, errukia. barne askatasuna, erresistentzia, oreka emozionala, barne oreka, barne bakea eta bestge batzuk bezala duntsezko ezaugarri ugari lantzearen emaitza\nTristuran zoriona sentitzea\n"Tristura ez da etsipena, benetako loraldiarekin bateragarria da".\nSarraski, bidegabekeria, diskriminazio, abusu, injustizia sozial, oparotasunaren erdian dagoen pobrezia, animalien esplotazio itsua eta abarren aurrean triste egotea guztiz normala eta desiragarria bada, zehazten du. Baina tristura horrek ekintza errukiorrera eraman behar duela dio, erlazionatutako sufrimendu ezberdinen gainean zerbait egiteko.\nNon eta nola bilatu?\nEsperientzia jakin bat izan behar dugu, konturatu behar gara gure baitan badagoela nolabaiteko ongizatea lortzea eragiten duen gogo-egoera.\nNon ez dugu bilatu behar?\nGure esperientzia pertsonala aztertzen ditugunean , haserrea, gorrotoa, jelosia, harrokeria, desira obsesiboa, muturreko gutizia, ez digute egoera onik uzten horiek espeimentatu ondoren.\nGauza materialak zer dira?\nBerarentzat gauza materialak hauek dira: Informazioa, hezkuntza, bidaiatu ahal izateai, askatasuna izatea eta abar dira.\nTeknika sentimendu negatiboak baztertzeko eta positiboekin ordezkatzeko.\nGogoaren izaera bilatzen du, gure esperientzia aztertuz, kontzientziaren oinarrizko nolakotasuna dago. Kontzientzia gure ispilua bezalakoa da, gure barruko sentimendu negatiboa eta positiboa islatzen duelako. Sentimendu negatiboak aldatzeko aukera dago, sentimendua iragankorrak direlako, hau da, buruko entrenamendua da, bi faktore mental kontrajarri ezin dira aldi berean gertatu. Matthieu dionez, badagoela emozioen aurkako antidoto naturalak gure barruko ongizatea suntsitzen dutenak. Adibidez: jeloskortasunaren ordez pozten.\nGehienetan, oso denbora gutxi ematen ditugu gure buruak nola funtzionatzen duen pentsatzen. Meditazioa gure buruarekin berriro konektatzeko eta gure eguneroko bizitzan lasaitasun handiagoa aurkitzeko aztertu behar dugun itxaropentsu pista da. Matthieu Ricardek bereziki azpimarratzen du bizitza osoan milaka orduz meditazioa praktikatu duten fraide budisten burmuinen analisi zientifikoa.


Utzita zegoela | Kultura | Berria\n1958an jaio zen, Iruñean. 1995ekoak ditu lehenengo bi lanak: Katebegi galdua nobela (Susa) eta Idiaren eraman handia saiakera (Euskaltzaindia). Nobelak eta saiakerak idatzi ditu gehienbat bere ibilbidean. Eleberriak: Euskal karma (Susa, 2001), Hodei berdeak (Susa, 2003), Zintzoen saldoan (Txalaparta, 2012) eta Hiri hondakin solidoak (Txalaparta, 2015). Saiakerak: Agur, Darwin, eta beste arkeologia batzuk (Pamiela, 2001), Astrolabioa (Pamiela, 2007) eta Beltzaren koloreak (Susa, 2016). Bi generoen arteko lan bat ere atera zuen: Camember helburu. Toulouse-Lautrec mende bat geroago (Susa, 1998).\nUda hartan Nafarroako eremu euskalduneko zenbait herritan ikusi zutela diote, zona baskofonoan alegia, ilehori batekin, Saab berri eta handi baten bolantearen atzean. Lesakako Zialdon eta Leitzako Torrean ere ikusi zuten, eta beste hainbeste tokitan. Berako Alzate plazan eta Iturengo Altxuenean, bixigua jaten. Beti ilehoriarekin. Legasako Arotxan txuleta eder batekikoak egiten eta Leurtzako urtegian igelen kantua entzuten ilargi beteko gauetan, edo Erratzuko Zubipuntan talo bati haginka. Uda hartako ordu sargoriak pagolizarren gerizpean ematzen ikusi zuten. Infernuko errotan Lurraren egiazko larrua jotzen eta Sumusuan Aritzakungo fantasmak konbokatzen.\nIlehoriari buruz bertsio aski diferenteak zeuden: batzuek kriston neska puska zela esaten zuten, beste batzuek, familia oneko pijo itxura zeukala, Iruñeko burgesiaren ale ederra, diruz okitua, beste batzuek gehiegi makilatutako putatzarra baino ez zela, putoi berbenazale bat, norbaitek kalkatu zuen bezala. Autoari buruz ez zegoen zalantzarik, horretan denek bat egiten zuten: sekulako katxarroa zen, eta hark gidatzen zuen, berea balitz bezala, nahiz ilehoriarena behar zuen izan, zen miserableaz.\nHarrez gero, gertatzen ahal zitzaion onena, baten baino gehiagoren ustez. Uste horretakoek berek Iruñeko burgesiari utzi zioten ilehoriarengatik negar egiteko lana. Saab eder hori horrela birrinduta geratzea pena handia zela, horretan denak bat etorri ziren.


Berdintasunaren aldeko eta indarkeria matxistaren aurkako Itun Sozial eta Herritarra bultzatuko du Euskadik - Revista Emakunde AldizkariaRevista Emakunde Aldizkaria\n26/04/2021 | 0 iruzkin\nGaur goizean aurkeztu da berdintasunaren aldeko konpromiso zehatzak hartzeko euskal gizarte-eragile guztiak inplikatzeko proiektua\nNBE Emakumeak erakundea buru duen eta Emakundek euskal errealitatera egokitu duen “Generation equality” nazioarteko ekimenaren barruan dago\nGaur goizean, Bilbon, Berdintasunaren aldeko eta indarkeria matxistaren aurkako Itun Sozial eta Herritarra izango denaren lehen urratsa aurkeztu dute, eta ekitaldi horretan (fisikoki eta online) euskal gizarteko eragile sozial politiko eta ekonomikoen ordezkaritza garrantzitsu batek hartu du parte.\nBeatriz Artolazabal Berdintasun, Justizia eta Gizarte politiketako sailburuak eta Izaskun Landaida Emakundeko zuzendariak aurkeztu duten ekimena NBE Emakumeak erakundeak Beijingeko Emakumeen IV. Mundu Konferentziaren 25. urteurrena ospatzeko diseinatutako “Generation equality” nazioarteko proiektuaren barruan kokatzen da. Ekimen honen helburua da munduko konferentzian parte hartu zuten emakumeen ondarea belaunaldi berriek jasotzea, etorkizunean berdintasunak aurrera egingo duela bermatzeko modu gisa.\nArtolazabalek azaldu duenez, “Euskadin eta Emakunderen bultzadarekin Generation equality -ek eskaintzen digun aukera aprobetxatu nahi dugu herri gisa berdintasunarekin dugun konpromisoan urrats bat gehiago emateko. Eta nazioarteko esparru horretan, gauza garrantzitsu bat sortu nahi dugu: Berdintasunaren aldeko eta indarkeria matxistaren aurkako Itun Sozial eta Herritarra Euskadin “. Ildo horretan, euskal eragile sozial guztiei eskatu die urrats bat gehiago eman dezatela berdintasunarekiko konpromisoan, eta, horretarako, Generation Equality -ek eskaintzen duen ibilbidea haien eskura jarri du. Ibilbide hori euskal errealitatera egokitu du Emakundek, Euskal Gazteriaren Kontseiluarekin eta Emakundeko Batzorde Aholkulariarekin egin den lan-prozesu baten bidez.\nBeijing-eko printzipioetan oinarritutako ibilbide bat da, erakunde, entitate eta enpresa bakoitzari eskaintzen zaiona, azken 25 urteetan berdintasunaren arloan egindako aurrerapenen barne-diagnostikoa egin dezan eta etorkizunean bete nahi dituen konpromisoak zehaztu ditzan.\nArtolazabalen hitzetan, itun hori “urrats bat gehiago izango da euskal gizartearen berdintasunaren aldeko konpromisoan”.\nIzaskun Landaida Emakundeko zuzendariak, bestalde, inplikatutako eragileei eskaintzen zaien ibilbideari buruzko informazioa eman die. Erakundeei eskatzen zaie egin dezatela ibilbide bat osagai hauekin: inplikazioa, aktibazioa, lidergoa benetako berdintasuna lortzeko. Hala, erakunde bakoitzak talde eragile bat sortzeko konpromisoa hartuko du, Beijingeko konpromisoei dagokienez berdintasunaren arloan erakundeak duen abiapuntua aztertzeko. Hurrengo urratsa azken 25 urteetan berdintasunaren arloan eman diren aurrerapen esanguratsuenak jasotzea da. Hirugarren mugarria etorkizuneko erronkak identifikatzea eta helburu zehatz batzuekin konprometitzea da. Konpromiso horiek betetakoan, eragileak prest egongo dira Berdintasunaren aldeko eta indarkeria matxistaren aurkako Itun sozial eta Herritarrean parte hartzeko.\n“Gure herrialdeko eragile sozial, politiko eta ekonomiko guztiei dei egiten diet benetako berdintasuna lortzeko bidean urrats sendo bat gehiago emateko aukera gal ez dezaten”, adierazi du Landaidak.\nGaurko jardunaldian Marina Subiratsek parte hartu du, 1995ean Emakumearen Institutuko zuzendari izandakoak, eta Beijingen aktiboki parte hartu zuenak, Nazio Batuek antolatutako Konferentzian Europako Batzordearen bozeramailea izan baitzen, eta, gainera, Espainiako Ordezkaritzako koordinatzailea.\nJardunaldian parte hartu dute, halaber, Maialen Olabe Euskal Gazteriaren Kontseiluko presidenteak eta Begoña Gorospe Emakundeko Aholku Batzordeko ordezkariak. Bi erakundeen artean egindako belaunaldien arteko prozesuaren berri eman dute, eta gainerako eragileentzako ibilbidea prestatzeko probatze-lana egin dute.\nErantzunik gabe ra(etara) “Berdintasunaren aldeko eta indarkeria matxistaren aurkako Itun Sozial eta Herritarra bultzatuko du Euskadik”


Birziklatzeko gaikako bilketaren portzentajea % 4,65 hazi da Bizkaian 2017an. Deia, Noticias de Bizkaia\nIaz 637.728 tona hondakin ekoitzi ziren\nBirziklatzeko gaikako bilketaren portzentajea % 4,65 hazi da Bizkaian 2017an\nDEIA.EUS - 2018(e)ko apirilaren 17a, asteartea - 12:59etan eguneratua\nVarios contenedores de recogida selectiva instalados en una calle de Bilbao. (Pablo Viñas)\nIraunkortasuna eta Ingurune Naturala Zaintzeko foru diputatuak eskertu egin du azken urteetako emaitzak hobetzearen eta Europak ezarritako helburuetara hurbiltzearen ondoreetarako birziklatzearekin konpromiso handiagoa eskatuz Ahaldun Nagusiak egin zuen deialdiaren ostean herritarrek egin duten ahalegina.\nBILBO. Iaz 637.728 tona hondakin ekoitzi ziren. Hazi egin da hondakin organikoen, paperaren-kartoiaren, beiraren eta ontzien gaikako bilketa. Aurten, berriz ere eta azken bost urteetako joera berretsiz, jaitsi egin da amaieran baztertzen den zatikiaren bilketa. Hondakindegira eramaten diren hondakinak % 2,61 gutxitu egin dira;ildo horretatik, azpimarratu egin behar da Bizkaian aurretiazko tratamendurik gabe hondakindegietara eramaten diren hondakinen portzentajea % 1,88 dela, ezarrita dagoen zero isurketa gordineko helmugatik oso hurbil.\nBirziklatzeko gaikako bilketaren tasa % 4,65 hazi da Bizkaian 2017an zehar eta gure Lurraldean tratatu ziren hondakinen % 48,43koa izan zen, Foru Aldundiak gure Lurraldeko Hondakinen Behatokiaren bidez jaso dituen datuen arabera.\nIraunkortasuna eta Ingurune Naturala Zaintzeko foru diputatuak, Elena Unzuetak, eskertu egin du Ahaldun Nagusiak, Unai Rementeriak, iaz hobeto eta gehiago birziklatzeko egin zuen deialdiaren ostean herritarrek egin duten ahalegina. "Herritarrek, beraz, beren gain hartu dute Ahaldun Nagusiak iaz aurkeztu zien erronka. Birziklatzearekin konprometituta daudela erakutsi dute. Eta horri esker, gertuxeago gaude Europak ezarritako helburuetatik. Hala ere, oraindik ere, egin gabeko bidea dago. Baina gaikako bilketako tasaren gehikuntza aurrerapauso bat da. Beste bultzada bat. Eta norabide berean jarraitu behar dugu. Europak markatzen dizkigun helburuetarantz. Izan ere, helburu horien bidez, ekonomia biribileko eredu baterantz abiatu ahal izango gara, zeinean bultzatzen diren lehiakortasuna, hazkunde ekonomiko iraunkorra eta enpleguaren sorrera. Horrez gainera, Europaren helburuak betetzeak aurrizki bat ekarriko die udalei zein mankomunitateei;ondorioz, baliabide ekonomiko gehiago esleitu ahal izango dizkiete beste zerbitzu publiko batzuei. Birziklatzen badugu, guztiok irabazten dugu. Birziklatzea apustu zentzuduna eta egin beharrezkoa da;ezinbestekoa, lurralde moderno eta arduratsua izan nahi badugu", adierazi du Unzuetak.\nGutxitu egin da, % 2,61, hondakindegietara eramaten diren hondakinen kopurua eta portzentaje hori gure Lurraldean tratatu zen munta osoaren % 16,47koa izan da. Hondakindegietara eramaten diren hondakinen kopuruaren murrizketa Bizkaiko Foru Aldundiak markatu dituen beste helburuetako bat da;halaber, erakundeak bere buruari ezarri dizkion lehentasunen artean zero isurketa gordina dago (hondakindegietara aurrez tratatu gabeko hondakinik ez eramatea). Gai honi dagokionez Bizkaian hondakindegietara eraman diren hondakin gordinen portzentajea 2017an % 1,88koa izan da, foru erakundeak ezarritako % 0ko helburutik oso hurbil dagoena.\nHalaber, iaz % 2,04 gutxitu da balorizazio energetikorako destinatzen den hondakinen kantitatea.\nOro har hondakinen sorkuntzaren munta osoa hazi egin da eta 637.728 tonakoa izan da, 2016ko kopurua 605.232 tona izan zenean;dena dela, hazkuntza hori gaika bildu diren hondakinen kopuru orokorraren hazkuntza baino baxuagoa izan da, hori 37.913 tona izan baita.\nSortu diren hondakinen kantitate oso horretatik 355.363 tona amaieran baztertu egiten den (gaika biltzen ez diren) frakziokoak izan dira;beraz, arlo horretan jaitsiera gertatu da 2016ko ekitaldiarekin alderatuta eta mantendu egiten da azken bost urteetako beheranzko joera.\nGaikako bilketaren datuen arabera gairik gehienen bilketan hazkuntza gertatu da. Tona bolumenik handiena izan duena, berriz ere, papera-kartoia izan da;gai horretan 84.947 tona bildu ziren, 2016an baino 8.339 tona gehiago. Horren atzetik kokatu dira beira (25.655 tona, aurreko urtean 25.355 izan zirenean), ontzi arinak (16.913 tona, hau da, 2016an baino 952 tona gehiagorekin) eta hondakin organikoak (8.139 tona, 2016an 6.613 tona izan zirenean).\nAzken gai horren emaitzen arabera esan behar da konposta egiteko hondakinen gaikako bilketari dagokionez hazkuntza % 0,21ekoa dela, 2016ko % 1,14tik 2017ko % 1,35era igo delako. Bizkaiko Foru Aldundiaren lehentasunen artean portzentaje hori gehitzea dago eta horretarako ahalegin handia ari da egiten, laguntzak emanda, bosgarren edukiontziaren ezarpenean;laguntza horien munta 4,6 milloi euro izan da 2012tik 2017ra eta aukera eman du dagoeneko 95 herritan edukiontzi marroia jartzeko. Gai organikoen bilketaren sustapen hau, aldi berean, joan den urtearen amaieran Lea Artibai eskualdean hasi zen froga pilotua bezalakoekin lortu nahi da. Froga pilotu honen bidez gai organikoaren bilketan arrain eta haragien hondakinak sartu dira, hala sukaldean erabilitakoak nola gordinak.\nBeste alde batetik, Bizkaiko Garbiguneetan 2017an zehar guztira 26.632 tona jaso dira, eta 265.263 pertsona izan dira Garbiguneen zerbitzu hau erabili dutenak.\n2017ko balantzea kontuan hartuta, honako hauek esan daitezke:\nBaztertzen den frakzioarekin egin diren tratamenduekin Bizkaiko etxeetan kontsumitzen den energiaren % 40 ekoiztea lortzen da.\nBiltzen diren bio-hondakinei eta sortu den konpostari esker San Mames moduko 1.000 zelai ongarritu daitezke.\nGure Lurraldean biltzen diren ontzi arinei esker urte baten 5,8 milioi litro erregai fosilen baliokidea aurrezten dugu.\nBizkaian urte baten birziklatzen den beirari esker 20,3 milioi botila ekoizten dira, hau da, gure Lurraldean 10 urtetan ekoizten den txakolina botilaratzeko beste.\nGarbiguneetan urte baten zehar biltzen diren eta birziklatzen diren eraikuntzako eta eraispenetako hondakinek, besterik gabe, kontrolik gabeko isurketen 5.000 gune eragingo zituzten.


BERASATEGI ETXEZABAL, Araitz" Beldurrik ez, gainditu itzazu!" (2019)\nAzken eguneraketa: 2021 Maiatza 07\nAraitz Berasategi etxezabal / F Maila. 1 aipamenaNi Araitz Berasategi naiz, 10 urte ditut eta Beasaingo Andramendi Ikastolan ikasten dut. Ostadar dantza taldera joaten naiz euskal dantzak ikastera. Irakurketarako zaletasun handia dut eta “Nur”-en liburuak ditut gogokoen. Asko poztu nau aipamen hau jasotzeak, eta aurrerantzean ere parte hartzen jarraituko dut.\nBELDURRIK EZ, GAINDITU ITZAZU!\nBazen behin, Harrizabal izeneko baso zoragarri bat. Han, lagun talde bat zegoen, animalia desberdinez osaturikoa. Maria mantangorria, Natale txoria, Triki trikua, Gorritxo katagorria eta gure protagonista, Txomin untxia ziren talde horretako kideak. Egunero elkarrekin joaten ziren ikastolara, eta irten ostean, Harrizabalgo parkean elkartzen ziren jolasteko. Parkean zuhaitz eta txoko asko zeudenez, ezkutaketan jolasteko ohitura zeukaten. Mariak badaezpada beti galdetzen zuen:\n– Zertan jolastuko gara?\n– Ezkutaketan, badakizu –erantzun zioten beste guztiek.\nEgunero-egunero berdin, Maria ez zen nekatzen galdetzeaz eta ezta besteak erantzuteaz ere. A zer lagun talde bitxia! Baina behin, ordea, ikastolatik irten ondoren, Mariak galdetu zuen:\n– Eta gaur, zertan jolastuko gara?\n– Hmm... Badakit! Egunero joko berdinean jolasten gara, zergatik ez dugu aldatzen? –esan zuen trikuak.\n– Eta zertan jolastu nahi duzu ba Triki? –erantzun zion Natalek.\n– Hori da! Ez zaizu ezkutaketan jolastea gustatzen ala? –esan zuen Txominek kezkatuta.\n– Noski baietz! Baina... gaur harrapaketan ibiltzen bagara? –esan zuen Trikik, bere asmoei tiraka.\n– Ongi da! –esan zuten Natale, Maria, eta Gorritxok, baina Txominek, ez zuen ezer esan.\nJolasten hasi ziren, eta Txomini tokatu zitzaion harrapatzailea izatea. Bera oso urduri zegoen eta ez zekien lagunek horren aurrean nola jokatuko zuten. Lagunak korrika hasi ziren eta Txomin bakarrik gelditu zen. Gorritxok Txomin bakarrik zegoela ikusi zuenean, berarengana joatea erabaki zuen eta galdetu zion:\n– Zer gertatzen zaizu?\n– Niri... ezer ere ez! –erantzun zion Txominek.\n– Ziur nago zerbait gertatzen zaizula, zergatik ez zara korrika hasten? -esan zion berriro Gorritxok.\n– Ai ama! Ikusi zer ordu den, joan beharra daukat! –esan zuen Txominek izututa.\nTxomin poliki-poliki etxera joaten hasi zen eta bere lagunak oso kezkatuta zeuden. Baina berehala, Txominen ama, lagunengana joan eta esan zien:\n– Kaixo, Txomin oso triste etorri da etxera, zergatik? – Ez dakigu! –erantzun zuten guztiek.\n– Harrapaketan jolasten ari ginen eta alde egin du, ez zuen korrika egiten. –esan zuen Gorritxok, oso kezkatuta zegoen.\n– Normala... –Amak orduan nahiko urduri– Gertatzen dena zera da, txikitan Txomin korrika zebilela erori eta hanka apurtu zuela, geroztik ez du korrika gehiago egin, beldurra omen dauka.\n– A... Hori da gertatzen dena beraz e... –Esan zuen Mariak harrituta.\n– Badakit zer egin dezakegun! –Nataleri ideia bat bururatu zitzaion– Goazen zuen etxera, han, gure beldurrak azalduz eta nola aurre egiten diegun esanez, animatu egingo da eta korrika egingo du!\nBerehala joan ziren denak Txominen etxera, amari ere plan zoragarria iruditu zitzaion. Iritsi zirenean, ikusi zuten, Txomin negarrez ari zela eta amak esan zion:\n– Badakite zer gertatzen zaizun eta zu animatzera etorri dira.\n– Entzun Txomin, denok dauzkagu beldurrak, baina gainditzen ikasi behar dugu! –esan zuen Mariak.\n– Seguru zuek zuenak gainditu dituzuela... –esan zuen Txominek oso triste– Ni baino ausartagoak zarete.\n– Ez, ez gara zu baino ausartagoak ezta zu baino beldurtiagoak ere! –esan zuen Natalek pozik.\n– Natalek arrazoia dauka, nik ere hasieran ezin nuen nire beldurrik handiena gainditu –orduan Mariak – Baina azkenean, lortu nuen!\n– Saiatu egin behar zara, bestela ez duzu ezer lortuko! –esan zuen Trikik, gehiago animatu nahian.\n– Bai! Hori da! Gure beldurrak esango dizkizugu eta nola gainditzen ditugun azaldu –esan zuen – Horrela, zuk ere zurea gaindituko duzu gure ideiaren batekin.\nEsan eta egin, bakoitzak bere beldurrak azaldu zituen, lehenengo Mariak kontatu zuen berea:\n– Nire beldurra, putzu batetik hegan igaro eta bertara erortzea da, baina, begiak itxi eta azkar- azkar pasatzen dut.\n– Orain nire txanda! –esan zuen Natalek– Nire beldurra, zizare bat jan beharrean, makila bat jatea eta ahotsik gabe geratzea da. Baina, ondo begiratzen dut nire begiak irekiz eta, beldurra gainditzen dut!-oihu egin zuen Natalek.\n– Nire beldurra hauxe da –eten zuen bat-batean Trikik– Lo egiteko bola bat eginez biltzen dut nire gorputza, baina, oreinek gaizki tratatzen naute, futboleko baloia bezala erabiltzen naute eta ez zait batere gustatzen. Beraien adarrekin mina ematen didate.\n– Ja, ja! – Gorritxori barregura sartu zitzaion, ezin zuen pentsatu ere egin bere laguna baloi gisa erabiltzen zutenik.\n– Utzidazu jarraitzen! –oihu egin zuen Trikuak– Baina, nire gainditzeko era, oreinekin hitz egin eta arazoa konpontzea da.\nDenak harrituta gelditu ziren, baina, Txomini ez zion balio, berak ez baitzeukan arazorik oreinekin.\n– Ni geratzen naiz nire beldurra kontatzeko! –esan zuen Gorritxok, arreta bereganatuz– Nire beldurra, nire etxe maitea, zuhaitza, urrik eman gabe geratzea da...\n– Bestela gosea pasako duzu, ezta? –atera zitzaion nahigabe Txomini.\n– Bai hori da! –jarraitu zuen katagorriak– Baina, nire gainditzeko era, zuhaitza oso ondo zaintzea da, horrela, ez da inoiz hiltzen.\nDenak isil-isilik geratu ziren, baina bat-batean Txominen ama hitz egiten hasi zen: – Txomin, erabaki al duzu moduren bat, zure beldurra gainditzeko?\n- Hmmm... utzi pentsatzen... –Txomin pentsakor zegoen–. Badakit!\n– Benetan! Kontatu, kontatu! –esan zuten bere lagun guztiek.\n– Entzun ondo –Txomin hitz egiten hasi zenean denak adi-adi zeuden– Nire beldurra gainditu dezaket berriro ez naizela eroriko pentsatuz! Eta momentu horretan gainera, zuek nire bihotzean egongo zarete, inork beldurrik ez igarotzeko.\n– A zer ideia hona! –oihu egin zuen bere amak–. Azkenean korri egingo duzu!\n–Orain probatzea falta da, goazen parkera! –esan zuen Natalek, hegoak astinduz.\nDenak parkera joan ziren, Txomin untxiaren amak, bere famili guztiari esan zion joateko. Herriko lehoi alkateak, umeen lasterketa bat egitea proposatu zieten eta denek baietz esan zuten, baita Txominek ere.\n– Has dadila lasterketa! –oihukatu zuen alkateak.\nHarrizabaleko ume guztiek, parte hartu zuten, eta denek oso ondo pasatu zuten.\n– Nik irabazi dut! –oihu egin zuen Txominek lasterketa bukatu ondoren.\n– Munduko animaliarik azkarrenak bezala egin duzu korri semetxo, zorionak! –zoriondu zuen bere amak lasterketa bukatu ondoren.\nGaraipena ospatzeko, Harrizabaleko elkartera joan ziren eta han herriko lagunekin afaldu zuten.\nHala bazan eta ez bazan,\neta atera dadila, Txominen herri zoragarrian!\nAraitz Berasategi Etxezabal


Oinarrizko Ehorzketa - Laboral Kutxa\nHasiera Partikularrak Aseguruak Ehorzketa Aseguruak Oinarrizko Ehorzketa\nOINARRIZKO EHORZKETA ASEGURUA\nOinarrizko ehorzketa Asegurua zuri laguntzeko eta edozein egoeratan gidatzeko pentsatua dago, izapideak egiteaz arduratuko diren profesional-talde batekin, xehetasunik txikiena ere zainduz.\nEhorzketa-aseguruaren barneko aseguratu guztiei, hildako aseguratuaren hiletak egiteko beharrezko diren elementu guztiak barne hartuz.\nHILDAKO ASEGURATUAREN LEKUALDATZE OSOA\nEhorzketa-aseguru honekin, ehorzketa gertatu den lekutik, munduko edozein leku dela ere, gorpua Espainiako lurraldeko hilerri edo errauste-zerbitzura lekualdatzeko kudeaketak eta gastuak bermatzen dira.\nEGUNEROKO BIZITZARAKO LAGUNTZA\nEtxez etxeko laguntza-zerbitzua polizako aseguratuetako baten ehorzketa gertatzen bada, familiari laguntza emateko asmoz. Adibidez, etxeko oinarrizko lanak (garbitasuna, arropa garbitzea, lisatzea, jatekoak prestatzea...) egiteko laguntzaile bat etxera bidaltzea, edo haurrak eskolara eramatea, adinekoak zaintzea, etxeko animaliak zaintzea, etab.\nEHORZKETA-KASUETAKO egoera latz horretan telefono bidezko arreta psikologikoa bermatzen da. Pertsona baten bizitzaren une gogor horien tratamenduan aditu diren profesional-talde batek osatutako zerbitzua.\nZERBITZU JURIDIKOEN KUDEAKETA\nPolizan aseguratutako senitartekoren baten ehorzketaren inguruko telefono bidezko legezko aholkularitza. Jaraunspenaren eta prestazio publikoak izapidetzearen inguruko kudeaketak, polizan aseguratutako baten ehorzketa gertatzen denean.\nAZTARNA DIGITALA EZABATZEA BERRIA\nHildako asegurudunaren datuak digitalki ezabatzea, kontu pertsonaletan, sare sozialetan, web-orrietan, posta-zerbitzu elektronikoetan edota biltegi digitaletan.\nESPAINIAKO EGOILIAR DIREN ATZERRITARRENTZAKO LAGUNTZA\nLaguntzak barne hartzen du egoiliar atzerritarra bere herrialdera eramatea, asegurudunak espainiar nazionalitaterik EZ badu edo nazionalitate bikoitza badu, betiere Espainiako egoiliarra bada.\nLaguntza pertsonalizatua gorpua dagoen lekuan (etxean, ospitalean, egoitzan).\nZuzeneko arreta hirigune handietan eta txikietan, berriz, telefono bidezko arreta, lekualdatzea egitera joan arte.\nPrestazioa ondo dagoela ziurtatzeko jarraipena, zerbitzua beilatokira iritsi eta gero.\nLABORAL Kutxatik era Expertia Aseguruen eskutik (Preventia Taldea) ehorzketa-aseguru berriarekin zure eta zure etxekoen lasaitasuna bermatzen dizugu.\nErregistro Administratibo Berezian OV-0072 gakoarekin inskribatutako Caja Laboral Bancaseguros SLU banku-aseguruen operadore lotetsiaren bitartekaritzako asegurua. Erantzukizun Zibila eta Finantza Gaitasuna indarrean dagoen legediaren arabera estaliak. Arriskuaren aseguratzailea: EXPERTIA, Seguros de Decesos, S.A. Informazio-oharra\nZure asegurua hilean 3,67eurogatik.\n40 urteko oinarriarekin kalkulatua, 20006 posta kodearekin.


“Euskara itxialditik kalera ateratzeko garaia da!” – Hala Bedi\n> “Euskara itxialditik kalera ateratzeko garaia da!”\n“Euskara itxialditik kalera ateratzeko garaia da!”\nJuly 1, 2020 Erredakzioa InNews 0\nManifestua sinatu dute Gasteizko zenbait elkarte eta eragile sozialek euskarak hirian bizi duen egoeraren aurrean. Agintari publikoei hizkuntzaren aldeko neurriak eta baliabideak martxan jartzeko eskatu diete.\nGasteizko euskalduntze prozesuan era zuzenean izan du eragina pandemiak. Ikastetxeak itxi eta bereziki haur eta gazteei eragin dien konfinamendu latzarekin. Euskararekiko etena erabatekoa izan da Arabar familien ehuneko handi batentzat.\nEuskararen erabilera lehendik ere txikia zen herrialde honetan atzerapauso ikaragarria igarriko dugu irailean. Gaitasunean, eta ondorioz jarreretan izango du eragina eta oso negatiboa izan daiteke.\nManifestu hau sinatzen dugun elkarteok eta eragile sozialok iniziatiba ugari bertan behera utzi behar izan ditugu, eta beraz, euskarari egiten genion ekarpena asko murriztu da. Egoera hau ikusita, deseskalatzearekin batera, argi dugu galdutako eremu hori berreskuratzen hastea lehentasunezkoa dela eta horretarako elkarlana ezinbestekoa izango dela.\nSei hilabete izan dira praktikan, eta Gasteizko familien gehiengoa erdara hutsez komunikatzen dela kontuan hartuta, inoiz baino beharrezkoago ikusten dugu guzti honen aurretik esku artean genuen lanarekin jarraitzea. Gu bezala hainbat elkarte.\nArabako Foru Aldundian eta Udaletxean mugimendu arraroak ikusten hasi gara, eta bertan behera geratutako milaka ekintzez gain, egin daitekeenaren aurrekontua murrizteko artazia zorrotz dator, euskararen biziraupena arriskuan jarriz, euskara ez baita lehentasun gure agintarientzat. Hala ere, zorionez, herrigintza eta euskalgintza dinamika berriak martxan jartzeko ahaleginean ari da. Ber asmatu ditzagun, irailerako utzi gabe. Egongo den atzerapausoak tamainako erantzuna behar du baliabideen aldetik ere, agintarien aldetik egoeraren larritasunaren neurrira jartzea eskatzen du, euskarak aurrekontu orokorrean hartzen duen zati nimiñoa ez baita guraizeekin ukitu daitekeen zerbait.\nBerriz diogu, kolpe latz hau konpentsatzeko dinamika zein mekanismo berriak martxan jartzea ezin da guztiz erori elkarteon, eragile sozialon eta herritarron bizkar. Udaletxe, Aldundi zein Eusko Jaurlaritza martxan jarri behar dira, eta maldan behera jausi den Arabako euskalduntze prozesuari behar duen bultzada emateko, eskura dituzten tresna guztiak aktibatuz. Eta horien artean, diru laguntza eta hitzarmen ezberdinak bermatzeaz gain, baliabideak handitzea, zerbitzu publikoak berrezartzea eta egoera berrira egokitzea ere egon behar da: Udalekuak, ludotekak, Gizarte Etxeak, liburutegiak, zinemak, antzokiak, kaleak… Orain, inoiz baino gehiago, aisialdi eta kultur jarduerak behar ditugu, baita eskolaz kanpoko ekintzak ere, eta baliabide eta espazioak dituztenek ezin dute beste alde batera begiratu. Ezin dugu 6 hilabetez euskara ureztatu gabe hiltzen utzi, urteetako lana alperrik galduko genuke bestela. 2020-2021 ikasturtearen hasieran ahalik eta egoera osasuntsuenean iritsi dadin martxan jartzeko garaia da.\nManifestua sinatzen dugun elkarteak eta eragile sozialak\nEuskharan, Zazpigarren Alaba, Betiko Gasteiz, Judimendikoak, Gasteiz Txiki, Arabako Bertsozale Elkartea, Gasteizko Ikasle Abertzaleak, Gasteizko Bilgune Feminista, Errota Zaharra, Uribe Nogales, Elkartzen, Erreka Txiki, Bost Urki, Hegoaldekoak, Zabalgana Euskara Taldea (Zet), Odon De Apraiz Ikastola, Arantzabela Ikastola, Errekaleor Bizirik, Aranbizkarrako Gazte Asanblada, Gasteizko Askapena, Umandi Ikastola, Barrutia Ikastola, Hegoalde Euskaltegia, Gasteiz Kantuz.\n← Agroecología | Trabajos de la huerta, con las abejas y reflexiones a raíz de la Covid19\nArcelor Mittalek Aguraingo Sapem lantegia itxiko du →